
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20 Ιουνίου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 2351 


ΑΠΟΦΑΣΕΙΣ 

Αριθμ. 5913 _ 

Κανονισμός Μεταπτυχιακών Σπουδών του Προ¬ 
γράμματος Μεταπτυχιακών Σπουδών του Παιδα¬ 
γωγικού Τμήματος Δημοτικής Εκπαίδευσης της 
Παιδαγωγικής Σχολής του Πανεπιστημίου Δυτι¬ 
κής Μακεδονίας με τίτλο «Επιστήμες της Αγωγής 
με Νέες Τεχνολογίες». 

Η ΣΥΓΚΛΗΤΟΣ ΤΟΥ 

ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την υπ' αριθμ. Φ. 711/35/Β7/311 (ΦΕΚ τ.Β' 482/ 
31 -5-1995) υπουργική απόφαση που αφορά στην έγκριση 
του Π.Μ.Σ.του ΠαιδαγωγικούΤμήματοςΔημοτικήςΕκπαί- 
δευσης της Παιδαγωγικής Σχολής Φλώρινας του Αριστο- 
τελείου Πανεπιστημίου Θεσσαλονίκης, όπως έχει τροπο¬ 
ποιηθεί με την αριθμ. Β7/465 (ΦΕΚ τ.Β'/2123/6-12-1999) 
υπουργική απόφαση. 

2. Τη υπ' αριθμ. Β7/248 (ΦΕΚ τ.Β' 938/28-7-2000) 
υπουργική απόφαση, αντικατάσταση της Φ. 711/35/ 
Β7/311/25.5.1995 (ΦΕΚ 482 τ.Β'/31.5.1995) υπουργικής 
απόφασης «Έγκριση Π.Μ.Σ.του ΠαιδαγωγικούΤμήματος 
Δημοτικής Εκπαίδευσης της Παιδαγωγικής Σχολής Φλώ¬ 
ρινας του Πανεπιστημίου Θεσσαλονίκης», όπως έχει τρο¬ 
ποποιηθεί με την αριθμ. Β7/465/18.11.1999 (ΦΕΚ 2123 
τ.Β'/6.12.1999) υπουργική απόφαση. 

3. Την υπ' αριθμ. 70824/Β7 (ΦΕΚ 1660 τ.Β' 1660/ 
29-11-2005) υπουργική απόφαση, αντικατάσταση της 
υπ'αριθμ. Β7/248 (ΦΕΚ 938/τ.Β'/28.7.2000) υπουργικής 
απόφασης που αφορά στο Π.Μ.Σ. του Παιδαγωγικού 
Τμήματος Δημοτικής Εκπαίδευσης Φλώρινας του Πα¬ 
νεπιστημίου Δυτικής Μακεδονίας με τίτλο «Εκπαίδευση 
και ΝέεςΤεχνολογίες» - Παράταση λειτουργίας του Π.Μ.Σ. 

4. Την υπ' αριθμ. 92946 π.ε./Β7 (ΦΕΚ τ.Β' 284/17-2-2009) 
υπουργική απόφαση, τροποποίηση της υπ'αριθμ.Β7/70824 
(ΦΕΚ 1660/τ.Β'/29.11.2005) υπουργικής απόφασης που 
αφορά στο Πρόγραμμα Μεταπτυχιακών Σπουδών με τίτλο 
«Εκπαίδευση και ΝέεςΤεχνολογίες» του Παιδαγωγικού Τμή¬ 
ματος Δημοτικής Εκπαίδευσης της Παιδαγωγικής Σχολής 
Φλώρινας του Πανεπιστημίου Δυτικής Μακεδονίας - Πα¬ 
ράταση λειτουργίας του ανωτέρω Π.Μ.Σ. 


5. Την υπ'αριθμ. 80556/Β7 (ΦΕΚ τ.Β' 1409/3-6-2014) 
υπουργική απόφαση, αντικατάσταση της υπ' αριθμ. 
Β7/70824 (ΦΕΚ 1660/τ.Β'/29-11-2005) υπουργικής από¬ 
φασης όπως έχει τροποποιηθεί με νεότερη απόφαση 
και αφορά στο Πρόγραμμα Μεταπτυχιακών Σπουδών 
του Παιδαγωγικού Τμήματος Δημοτικής Εκπαίδευσης 
της Παιδαγωγικής Σχολής του Πανεπιστημίου Δυτικής 
Μακεδονίας με τίτλο «Επιστήμες της Αγωγής». 

6. Την υπ'αριθμ. 5108/2018 (ΦΕΚτ.Β' 1754/17-5-2018) 
απόφαση Συγκλήτου που αφορά στην επανίδρυση του 
Προγράμματος Μεταπτυχιακών Σπουδών του Παιδαγω¬ 
γικού Τμήματος Δημοτικής Εκπαίδευσης της Παιδαγω¬ 
γικής Σχολής του Πανεπιστημίου Δυτικής Μακεδονίας 
με τίτλο «Επιστήμες της Αγωγής με ΝέεςΤεχνολογίες». 

7. Τις τελικές και μεταβατικές διατάξεις του Κεφαλαί¬ 
ου ΣΤ'του άρθρου 85 του ν. 4485/2017 (ΦΕΚ 114/Α7 
04-08-2017), όπωςτροποποιήθηκαν από τονν. 4521/2018 
(ΦΕΚ 38/Α702-03/2018), σύμφωνα με τις οποίες για τη 
λειτουργία και εγγραφή φοιτητών σε Π.Μ.Σ. κατά το 
ακαδημαϊκό έτος 2018-2019 είναι αναγκαία η ίδρυση 
νέων ή επανίδρυση των ήδη υφισταμένων, σύμφωνα 
με τις κείμενες κατά την έναρξη ισχύος του παρόντος 
νόμου διατάξεις Π.Μ.Σ., σύμφωνα με το άρθρο 32 του 
ν. 4485/2017. 

8. Τιςδιατάξειςτουάρθρου45,παρ. 1 του ν.4485/2017 
(ΦΕΚ 114/4-8-2017/Α ), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο κανονισμός Μεταπτυχιακών Σπουδών κάθε Π.Μ.Σ., ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυ¬ 
ακό τόπο του Τμήματος και κοινοποιείται στο Υπουργείο 
Παιδείας, Έρευνας και Θρησκευμάτων». 

9. Το απόσπασμα πρακτικών της Γενικής Συνέλευσης 
του Παιδαγωγικού Τμήματος Δημοτικής της Παιδαγωγι¬ 
κής Σχολής του Πανεπιστημίου Δυτικής Μακεδονίας (συ¬ 
νεδρίαση με αριθμ. 323/28-02-2018), «Επανίδρυση του 
Προγράμματος Μεταπτυχιακών Σπουδών «Επιστήμες της 
Αγωγής με ΝέεςΤεχνολογίες», έγκριση του κανονισμού και 
των συνοδευτικών εγγράφων βάσει του ν. 4485/2017». 

10. Το απόσπασμα πρακτικού της Συγκλήτου του Πα¬ 
νεπιστημίου Δυτικής Μακεδονίας (συνεδρίαση με αριθμ. 
58/25-4-2018). 

11. Το γεγονός ότι από τις διατάξεις της απόφασης 
αυτής δεν προκαλείται (προκαλείται για δωρεάν Π.Μ.Σ.) 
δαπάνη σε βάρος του κρατικού προϋπολογισμού, απο¬ 
φασίζει και εγκρίνει τον κανονισμό Μεταπτυχιακών 
Σπουδών του Προγράμματος Μεταπτυχιακών Σπουδών 
του Παιδαγωγικού Τμήματος Δημοτικής Εκπαίδευσης 
της Παιδαγωγικής Σχολής του Πανεπιστημίου Δυτικής 
Μακεδονίας με τίτλο «Επιστήμες της Αγωγής με Νέες 
Τεχνολογίες» ως εξής: 

Άρθρο 1 

Αντικείμενο - Σκοπός - Διάρκεια 

Σύμφωνα με το άρθρο 30 του ν. 4485 παρ. α και β 
τα Π.Μ.Σ. διέπονται από επιστημονική συνοχή και απο¬ 
σκοπούν «στην περαιτέρω προαγωγή της γνώσης, την 
ανάπτυξη της έρευνας και των τεχνών, καθώς και την 
ικανοποίηση των εκπαιδευτικών, ερευνητικών, κοινω¬ 
νικών, πολιτιστικών και αναπτυξιακών αναγκών της 
χώρας, στην κατάρτιση επιστημόνων υψηλού επιπέδου 
ικανών να συμβάλουν σε θεωρητικές και εφαρμοσμένες 
περιοχές συγκεκριμένων γνωστικών κλάδων, ειδικές θε¬ 
ματικές ενότητες ή επιμέρους κλάδους των γνωστικών 
αντικειμένων του πρώτου κύκλου σπουδών των οικείων 
Τμημάτων». 

Ί. Αντικείμενο του Π.Μ.Σ. 

Αντικείμενο του Π.Μ.Σ. «Επιστήμες της Αγωγής με Νέες 
Τεχνολογίες»του Π.Τ.Δ.Ε. Φλώριναςτου Π.Δ.Μ. είναι η κα¬ 
τάρτιση επιστημόνων-ερευνητών στο χώρο των Επιστη¬ 
μών της Αγωγής οι οποίοι θα είναι ικανοί να σχεδιάζουν, 
να αξιολογούν και να χρησιμοποιούν ευέλικτα καινοτόμα 
μαθησιακά περιβάλλοντα με την χρήση των νέων τε¬ 
χνολογιών. Ο όρος «τεχνολογίες» περιγράφει τόσο τις 
αναλογικές όσο και τις ψηφιακές τεχνολογίες. Ο όρος 
«νέες τεχνολογίες» στο χώρο των Επιστημών της Αγωγής 
αναφέρεται στη δυναμική εισαγωγή και αξιοποίηση των 
τεχνολογιών που μπορούν να ικανοποιήσουν τις σύγ¬ 
χρονες ανάγκες για ολιστικά καινοτόμα περιβάλλοντα 
διδασκαλίας και μάθησης, τόσο στην τυπική όσο και στη 
μη - τυπική εκπαίδευση. 

2. Σκοπόςτου Προγράμματος Μεταπτυχιακών Σπουδών. 

Σκοπός του Π.Μ.Σ. «Επιστήμες της Αγωγής με Νέες 

Τεχνολογίες» του Π.Τ.Δ.Ε. του Π.Δ.Μ. είναι η καλλιέργεια 
και προαγωγή της γνώσης και της έρευνας στον σχεδί¬ 
ασμά ολιστικών καινοτόμων περιβαλλόντων μάθησης 
και εκπαιδευτικών πρακτικών, καθώς και ο εφοδιασμός 
των μεταπτυχιακών φοιτητών με εξειδικευμένες γνώ¬ 
σεις σε αυτά, με στόχο τη δημιουργία κρίσιμης μάζας 
εκπαιδευτικών που θα είναι σε θέση να ανταποκριθούν 
στη χρήση των νέων τεχνολογιών και στις καινοτόμες 
παιδαγωγικές αρχές που τις υποστηρίζουν. 

3. Ειδίκευση/εξειδίκευση και επιμέρους στόχοι. 

Το Π.Μ.Σ. «Επιστήμεςτης Αγωγής με ΝέεςΤεχνολογίες» 
του Π.Τ.Δ.Ε. του Π.Δ.Μ. παρέχει στους μεταπτυχιακούς 
φοιτητές τη δυνατότητα να ειδικευτούν σε τρεις κατευ¬ 
θύνσεις: 

1) Παιδαγωγική με ΝέεςΤεχνολογίες. Στόχος της κα¬ 
τεύθυνσης είναι η ανάπτυξη της έρευνας γύρω από το 
παιδαγωγικό-μαθησιακό πλαίσιο και τις διδακτικές αρχές 
που μπορούν να υποστηρίξουν τη διδασκαλία και μά¬ 


θηση με την χρήση νέων τεχνολογιών. Το παιδαγωγικό 
πλαίσιο συμπεριλαμβάνει και το επίπεδο της εκπαιδευ¬ 
τικής πολιτικής, το οποίο εξειδικεύεται σε δύο άξονες: 
την εκπαίδευση των εκπαιδευτικών και την οργάνωση 
και διοίκηση του σχολείου. 

2) Ανθρωπιστικές Σπουδές με ΝέεςΤεχνολογίες. Στό¬ 
χος της κατεύθυνσης είναι η ανάπτυξη της έρευνας στη 
μάθηση και διδασκαλία των γνωστικών αντικειμένων 
που αφορούν τις Ανθρωπιστικές Επιστήμες με την χρήση 
νέων τεχνολογιών. 

3) Θετικές Επιστήμες με ΝέεςΤεχνολογίες. Στόχος της 
κατεύθυνσης είναι η ανάπτυξη της έρευνας στη μάθηση 
και διδασκαλία των γνωστικών αντικειμένων που αφο¬ 
ρούν τις Θετικές Επιστήμες με την χρήση νέων τεχνο¬ 
λογιών. 

Ειδικότερα, το Π.Μ.Σ. απονέμει Δίπλωμα Μεταπτυχια¬ 
κών Σπουδών (Δ.Μ.Σ.) με τίτλο «Επιστήμες της Αγωγής 
με ΝέεςΤεχνολογίες» με τις εξής ειδικεύσεις: 

1. Παιδαγωγική με ΝέεςΤεχνολογίες, με πεδία έρευνας: 
Δυναμικές μέθοδοι διδακτικού σχεδιασμού 
Εκπαίδευση Εκπαιδευτικών σε Καινοτόμες Πρακτικές 
Γνωσιακή Επιστήμη 

Εκπαιδευτική Πολιτική 
Διοίκηση της Εκπαίδευσης. 

2. Ανθρωπιστικές Σπουδές με Νέες Τεχνολογίες με 
πεδία έρευνας: 

Γλώσσα, 

Λογοτεχνία, 

Ιστορία, 

Πολιτισμός. 

3. Θετικές Επιστήμες με Νέες Τεχνολογίες με πεδία 
έρευνας: 

Διδακτική Μαθηματικών, 

Διδακτική Φυσικών Επιστημών, 

Διδακτική στην Περιβαλλοντική Εκπαίδευση. 
Ειδικότερα, οι στόχοι του Προγράμματος Μεταπτυχια¬ 
κών Σπουδών «Επιστήμες της Αγωγής με ΝέεςΤεχνολο- 
γίες» του Π.Τ.Δ.Ε. του Π.Δ.Μ. είναι οι απόφοιτοι να είναι 
σε θέση: 

- αξιοποιούν τις βασικές θεωρίες μάθησης στα πλαίσια 
της ατομικής και συνεργατικής μάθησης, σε τυπικά και 
άτυπα περιβάλλοντα μάθησης, και στα πλαίσια της δια 
βίου μάθησης, 

- αξιοποιούν ερευνητική βιβλιογραφία και μεθόδους 
έρευνας από τον τομέα των μαθησιακών επιστημών, 
των συγκεκριμένων διδακτικών αντικειμένων του προ¬ 
γράμματος σπουδών και των εκπαιδευτικών τεχνολογι¬ 
ών, καθώς και να διεξάγουν επιστημονική έρευνα που 
συνδυάζει τη μάθηση και την τεχνολογία, 

- εφαρμόζουν σύγχρονες προσεγγίσεις σχεδιασμού 
της διδασκαλίας με αξιοποίηση των νέων τεχνολογιών, 

- εφαρμόζουν στις διδακτικές τους παρεμβάσεις τα 
αποτελέσματα των ερευνών και καινοτομιών που σχε¬ 
τίζονται με την αξιοποίηση της τεχνολογίας, 

- σχεδιάζουν έρευνες - δράσεις και να επικοινωνούν 
τα αποτελέσματα των ερευνητικών προσπαθειών τους 
στην εκπαιδευτική κοινότητα, 

- γνωρίζουν και να αξιοποιούν πληθώρα εκπαιδευτι¬ 
κών εργαλείων τεχνολογίας, 

- αναγνωρίζουν και να αναδεικνύουν τον ρόλο των 
νέων τεχνολογιών σε διαφορετικές δομές εκπαίδευσης, 
τον εργασιακό βίο και την κοινωνία, 

- συζητούν και να διαπραγματεύονται τις διαδικασίες 
μάθησης και διδασκαλίας με τη χρήση νέων τεχνολογιών 
και τις επιδράσεις τους, 

- εμβαθύνουν σε θεωρητικά και πρακτικά ζητήματα 
σχετικά με την εξειδικευμένη διδακτική των Θετικών 
Επιστημών, των Ανθρωπιστικών Επιστημών και των Παι¬ 
δαγωγικών Επιστημών, 

- κατανοούν βασικές έννοιες, αρχές και μοντέλα της 
κατεύθυνσης που επέλεξαν, 

- εξετάζουν κριτικά τα αποτελέσματα των ερευνών 
στην κατεύθυνση που επέλεξαν, 

- αναπτύσσουν και να αξιολογούν εκπαιδευτικά υλικά 
για μια ποικιλία μαθησιακών εργασιών στα πλαίσια της 
κατεύθυνσης που επέλεξαν, 

- αναλύουν κριτικά εκπαιδευτικά προβλήματα μελε¬ 
τώντας τις κοινωνιολογικές, ψυχολογικές και φιλοσοφι¬ 
κές τους προοπτικές και να σχεδιάζουν δράση για την 
αντιμετώπισή τους. 

Το Π.Μ.Σ. θα λειτουργήσει από το ακαδημαϊκό έτος 
2018-2019 για πέντε (5) έτη, οπότε και θα αξιολογηθεί η 
δυνατότητα συνέχισης της λειτουργίας του σύμφωνα με 
τις διατάξεις της παρ. 8 του άρθρου 32 του ν. 4485/2017 
(ΦΕΚ 114/τ.Α'). 

Άρθρο 2 

Μεταπτυχιακοί τίτλοι 

Το Π.Μ.Σ. απονέμει Δίπλωμα Μεταπτυχιακών Σπουδών 
(Δ.Μ.Σ.) με τίτλο «Επιστήμες της Αγωγής με ΝέεςΤεχνο- 
λογίες» με τις εξής ειδικεύσεις: 

1) «Παιδαγωγική με ΝέεςΤεχνολογίες», με πεδίο έρευνας: 
Δυναμικές μέθοδοι διδακτικού σχεδιασμού. 
Εκπαίδευση Εκπαιδευτικών σε Καινοτόμες Πρακτικές. 
Γνωσιακή Επιστήμη. 

Εκπαιδευτική Πολιτική Διοίκηση της Εκπαίδευσης. 

2) «Ανθρωπιστικές Σπουδές με ΝέεςΤεχνολογίες», με 
πεδίο έρευνας: 

Γλώσσα, 

Λογοτεχνία, 

Ιστορία, 

Πολιτισμός. 

3) «Θετικές Επιστήμες με ΝέεςΤεχνολογίες», με πεδίο 
έρευνας: 

Διδακτική Μαθηματικών, 

Διδακτική Φυσικών Επιστημών, 

Διδακτική στην Περιβαλλοντική Εκπαίδευση. 

Τίτλος του Π.Μ.Σ. στα αγγλικά είναι «Εάυεθΐίοη Ξείθπεθ 
3πά ΝθννΤθεΓιποΙοςγ». 

Άρθρο 3 

Διοίκηση του Π.Μ.Σ. 

(άρθρα 31,44 και 45 του ν. 4485/2017) 

Αρμόδια όργανα για τη διοίκηση, οργάνωση και λειτουρ¬ 
γία του Προγράμματος Μεταπτυχιακών Σπουδών είναι: 

I. Η Σύγκλητος του Ιδρύματος, είναι το αρμόδιο όργανο 
για τα θέματα ακαδημαϊκού, διοικητικού, οργανωτικού 
και οικονομικού χαρακτήρα των Π.Μ.Σ., και ασκεί όσες 


αρμοδιότητες σχετικά με τα Π.Μ.Σ. δεν ανατίθενται από 
το νόμο ειδικώς σε άλλα όργανα. 

II. Η Συνέλευση του οικείου Τμήματος, έχει τις αρμο¬ 
διότητες που ορίζονται στην παρ. 3 του άρθρου 31 του 
ν. 4485/2017. 

III. Η Συντονιστική Επιτροπή (Σ.Ε.) του Π.Μ.Σ., απαρτί¬ 
ζεται από πέντε (5) μέλη Δ.Ε.Π. του Τμήματος, οι οποίοι 
έχουν αναλάβει μεταπτυχιακό έργο και εκλέγονται από 
τη Συνέλευση του οικείου Τμήματος για διετή θητεία. Η 
Σ.Ε. είναι αρμόδια για την παρακολούθηση και τον συ¬ 
ντονισμό της λειτουργίας των Π.Μ.Σ. Ο Διευθυντής του 
Π.Μ.Σ. προεδρεύει της Σ.Ε. και η θητεία του μπορεί να 
ανανεωθεί μία φορά. Κατά τη λήξη της θητείας της Σ.Ε., 
με ευθύνη του απερχόμενου Διευθυντή, συντάσσεται 
αναλυτικός απολογισμός του ερευνητικού και εκπαιδευ¬ 
τικού έργου του Π.Μ.Σ., καθώς και των λοιπών δραστη¬ 
ριοτήτων του, με στόχο την αναβάθμιση των σπουδών, 
την καλύτερη αξιοποίηση του ανθρώπινου δυναμικού, 
τη βελτιστοποίηση των υφιστάμενων υποδομών και την 
κοινωνικά επωφελή χρήση των διαθέσιμων πόρων του 
Π.Μ.Σ. (άρθρο 44, παρ. 2). 

IV. Η Επιτροπή Μεταπτυχιακών Σπουδών. Η εισήγηση της 
Συνέλευσης του Τμήματος διαβιβάζεται στη Σύγκλητο δια 
της Επιτροπής Μεταπτυχιακών Σπουδών, η οποία κρίνει 
την πληρότητά της. Σε περίπτωση που κρίνει ελλιπή την 
εισήγηση, την αναπέμπει στη συνέλευση (άρθρο 32, παρ. 5). 

V. Ο Διευθυντής του Π.Μ.Σ., είναι Δ.Ε.Π. πρώτης βαθ¬ 
μίδας ή της βαθμίδας του αναπληρωτή καθηγητή, ιδίου 
ή συναφούς γνωστικού αντικειμένου, ορίζεται μαζί με 
τον αναπληρωτή του, με απόφαση της Συνέλευσης του 
Τμήματος για διετή θητεία και πρέπει να πληροί τις προϋ¬ 
ποθέσεις της παρ. 8 του άρθρου 31 του ν. 4485/2017.0 
Διευθυντής είναι επίσης μέλος και Πρόεδροςτης Σ.Ε., δεν 
μπορεί να έχει περισσότερες από δύο (2) συνεχόμενες 
θητείες και δεν δικαιούται επιπλέον αμοιβή για το διοι¬ 
κητικό του έργο. 

VI. Η εξαμελής Επιστημονική Συμβουλευτική Επιτροπή 
(Ε.Σ.Ε.), αρμόδια για την εξωτερική ακαδημαϊκή αξιολό¬ 
γηση των Π.Μ.Σ. (παρ. 3 του άρθρου 44του ν. 4485/2017). 

Άρθρο 4 

Κατηγορίες υποψηφίων 

(άρθρο 34 παρ. 1,7 και 8 του ν. 4485/2017) 

Στο Π.Μ.Σ. «Επιστήμες της Αγωγής με Νέες Τεχνολογί¬ 
ες» γίνονται δεκτοί κάτοχοι πτυχίου του πρώτου κύκλου 
σπουδών Α.Ε.Ι. της ημεδαπής ή ομοταγών ιδρυμάτων 
της αλλοδαπής. Επίσης, μπορούν να γίνουν δεκτοί και 
πτυχιούχοιΤμημάτωνΤ.Ε.Ι. γνωστικού αντικειμένου συ¬ 
ναφούς με τις Επιστήμες της Αγωγής. 

Οι τίτλοι σπουδών της αλλοδαπής πιστοποιούνται με 
βεβαίωση ισοτιμίας και αντιστοιχίας από το ΔΟΑΤΑΠ. 

Η επάρκεια ελληνικής γλώσσας για αλλοδαπούς 
υποψήφιους αποδεικνύεται όταν: α) ο υποψήφιος έχει 
ολοκληρώσει σπουδές δευτεροβάθμιας εκπαίδευσης 
στην Ελλάδα ή σε ελληνόφωνο σχολείο του εξωτερικού, 
β) κατέχει πτυχίο ελληνικής φιλολογίας/γραμμάτων από 
ισότιμο Α.Ε.Ι. της αλλοδαπής, γ) έχει πραγματοποιήσει 
πλήρη κύκλο προπτυχιακών σπουδών σε ελληνικό Α.Ε.Ι. 
ή Τ.Ε.Ι., ή έχει πιστοποιητικό επιτυχούς παρακολούθησης 

δύο (2) τουλάχιστον ετών σε ελληνικό τριτοβάθμιο ίδρυ¬ 
μα (Α.Ε.Ι. ήΤ.Ε.Ι.) και δ) κατέχει πιστοποιητικό επάρκειας 
ελληνικής γλώσσας από κρατικά αναγνωρισμένο ίδρυμα 
παροχής τέτοιων πιστοποιητικών σε αλλοδαπούς. 

Άρθρο 5 

Αριθμός Εισακτέων-Κριτήρια Επιλογής 
(άρθρα 34 και 45 του ν. 4485/2017) 

Α) Αριθμός Εισακτέων. 

Ο αριθμός εισακτέων κατ' έτος ορίζεται κατ' ανώτατο 
όριο σε τριάντα (30) μεταπτυχιακούς/εςφοιτητές/τριες. 

Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π., εφόσον 
πληρούν τις προϋποθέσεις του πρώτου εδαφίου της παρ. 
1 του άρθρου 34, μπορούν να εγγραφούν ως υπεράριθ¬ 
μοι και μόνο ένας κατ' έτος, αρκεί να υπηρετεί στο οικείο 
Τμήμα που οργανώνεται το Μεταπτυχιακό Πρόγραμμα. 

Υποψήφιοι μπορούν να είναι και τελειόφοιτοι φοιτη¬ 
τές, οι οποίοι θα έχουν περατώσει επιτυχώς τις υποχρεώ¬ 
σεις των προπτυχιακών σπουδών τους πριν από τη λήξη 
των εγγραφών και θα πληρούν όλες τις προϋποθέσεις 
εισαγωγής στο Π.Μ.Σ. 

Ο μέγιστος αριθμός μεταπτυχιακών φοιτητών είναι τρεις 
(3) ανά διδάσκοντα (άρθρο 45 παρ. 1 β του ν. 4485/2017). 

Β) Κριτήρια και διαδικασία υποβολής υποψηφιότητας 

Σε προσδιοριζόμενο χρονικό διάστημα κάθε έτους δη¬ 
μοσιεύεται στην ιστοσελίδα του Πανεπιστημίου Δυτικής 
Μακεδονίας καιτουΤμήματος, ανακοίνωση/πρόσκληση 
εκδήλωσης ενδιαφέροντος εισακτέων στο Π.Μ.Σ., στην 
οποία προσδιορίζονται τα παρακάτω: 

- Κατηγορίες πτυχιούχων/υποψηφίων. 

- Τα απαραίτητα τυπικά και ουσιαστικά προσόντα των 
υποψηφίων. 

- Ο τρόπος και τα κριτήρια αξιολόγησης των υποψηφίων. 

- Ημερομηνίες για την υποβολή των αιτήσεων-δικαι- 
ολογητικών. 

Σε περίπτωση που ο τρόπος εισαγωγής προϋποθέ¬ 
τει γραπτή εξέταση, είναι απαραίτητο να καθορίζεται 
η διαδικασία: ο αριθμός και η ύλη των εξεταστέων μα¬ 
θημάτων, οι ημερομηνίες εξέτασης καθώς και ο τρόπος 
βαθμολόγησης. 

Οι αιτήσεις των υποψηφίων υποβάλλονται ηλεκτρονι¬ 
κά, συλλέγονται, καταγράφονται από τη Γραμματεία του 
Π.Μ.Σ. και προωθούνται στη Συντονιστική Επιτροπή (Σ.Ε.). 
Η υποψηφιότητα είναι έγκυρη, εάν υποβληθεί εντός της 
ορισθείσης προθεσμίας φάκελος με τα προβλεπόμενα 
δικαιολογητικά, ο οποίος κατατίθεται αυτοπροσώπως ή 
αποστέλλεται ταχυδρομικώς στη Γραμματεία του Π.Μ.Σ. 
Αιτήσεις που δεν συνοδεύονται από τα απαραίτητα δι- 
καιολογητικά ή κατατίθενται εκπρόθεσμα (η ημερομηνία 
κατάθεσης προκύπτει από τη σφραγίδα του Ταχυδρομεί- 
ου) δενλαμβάνονται υπόψη κατά τη διαδικασία επιλογής 
των υποψηφίων. Τα δικαιολογητικά δεν επιστρέφονται. 

Η διαδικασία επιλογής των υποψηφίων ολοκληρώνε¬ 
ται κατά το μήνα Ιούλιο κάθε έτους. 

Ο υποψήφιος/α υποβάλλει στη Γραμματεία του Π.Μ.Σ. 
τα παρακάτω απαιτούμενα δικαιολογητικά: 

1. Αίτηση και βιογραφικό σημείωμα υποβάλλονται 
ηλεκτρονικά 

2. Η υποβληθείσα αίτηση πρέπει να εκτυπωθεί και να 
συμπεριληφθεί στον φάκελο υποψηφιότητας. 


3. Αντίγραφο Πτυχίου/Διπλώματος (οι τίτλοι σπουδών 
της αλλοδαπής πιστοποιούνται με βεβαίωση ισοτιμίας 
και αντιστοιχίας από το ΔΟΑΤΑΠ) 

4. Πιστοποιητικό αναλυτικής βαθμολογίας (όπου θα 
αναγράφεται ο ακριβής μέσος όρος βαθμολογίας / οι 
τίτλοι σπουδών της αλλοδαπής πιστοποιούνται με βε¬ 
βαίωση ισοτιμίας και αντιστοιχίας από το ΔΟΑΤΑΠ) 

5. Αποδεικτικό γνώσης, επιπέδου Β2 ή ανώτερο, μιας 
ξένης γλώσσας - πιστοποιημένη από αναγνωρισμένο 
φορέα. 

6. Απλή φωτοτυπία του δελτίου αστυνομικής ταυτότητας. 

Η μοριοδότηση του φακέλου υποψηφιότητας που κα¬ 
τέθεσε ο/η υποψήφιος/α γίνεται σύμφωνα με τα ακό¬ 
λουθα κριτήρια: 


Α/Α 

Κριτήρια αξιολόγησης 

1 

Βαθμός πτυχίου 

2 

Επάρκειας γνώσης ξένης γλώσσας 

(Αγγλικά, Γαλλικά ή Γερμανικά) επιπέδου Β2 και 

άνω) 

3 

Πτυχιακή εργασία 

4 

Αποδεδειγμένη συμμετοχή σε ερευνητικά 
προγράμματα καθώς και σε επιμορφωτικά 
προγράμματα αναγνωρισμένου φορέα (ως επι- 
μορφωτής ή επιμορφούμενος) με αναφορά σε 
αριθμό Ε(ΙΤ5 (ελάχιστο 4 Ε(ΙΤ5 ανά πρόγραμμα) 
ή ωρών παρακολούθησης (ελάχιστο 100 ώρες 
ανά πρόγραμμα). 


Τα παραπάνω κριτήρια εισαγωγής καθώς και η αντί¬ 
στοιχη μοριοδότησή τους δύνανται να αναπροσαρμό¬ 
ζονται με την εκάστοτε προκήρυξη. 

Γ) Διαδικασία αξιολόγησης αιτήσεων υποψηφίων. 

Ο έλεγχος των δικαιολογητικών και η αξιολόγησή τους 
γίνεται από Επιτροπή επιλογής/εξέτασης (Ε.Ε.) που ορί¬ 
ζεται από τη Συνέλευση του Τμήματος. Η Ε.Ε. εισηγείται 
προς τη Συντονιστική Επιτροπή του Π.Μ.Σ. 

Η αξιολόγηση των υποψηφίων υλοποιείται σε τέσσερις 
φάσεις: 

α) Στην πρώτη φάση διενεργείται έλεγχος των τυπι¬ 
κών/απαραίτητων προσόντων των υποψηφίων από την 
Γραμματεία του Π.Μ.Σ. 

β) Στη δεύτερη φάση γίνεται μοριοδότηση των δικαι- 
ολογητικών Βάσει κριτηρίων, ώστε να προκύψει η σειρά 
αξιολογικής κατάταξης των υποψηφίων. 

γ) Στην τρίτη φάση οι υποψήφιοι εξετάζονται γραπτώς 
και συντάσσεται αξιολογικός κατάλογος των υποψηφίων 
για κάθε κατεύθυνση με Βάση την μοριοδότηση των δι- 
καιολογητικών τους και τα αποτελέσματα στην γραπτή 
εξέταση. 

δ) Στην τέταρτη φάση διενεργείται συνέντευξη που 
επικεντρώνεται σε ζητήματα γνώσεων επί των αντικει¬ 
μένων του προγράμματος και σε ζητήματα προσωπι¬ 
κότητας. 

Μετά την ολοκλήρωση της διαδικασίας, η Συντονιστι¬ 
κή Επιτροπή παραλαμβάνει την αξιολογική κατάταξη 
των υποψηφίων από την Ε.Ε., διενεργεί τους τελικούς 
ελέγχους και αποφαίνεται για την εισαγωγή των υποψη¬ 
φίων. Ακολούθως μετά από εισήγηση της Σ.Ε. καταρτίζε¬ 
ται πίνακας αξιολογικής κατάταξης επιτυχόντων, εγκρί- 
νεται από τη Συνέλευση και αναρτάται στην ιστοσελίδα 
του Π.Μ.Σ. 

Οι επιτυχόντες καλούνται να επικυρώσουν την εγγρα¬ 
φή τους στο συγκεκριμένο Π.Μ.Σ. εντός πέντε (5) ημερών 
από τη δημοσιοποίηση του πίνακα επιτυχόντων. Σε περί¬ 
πτωση άρνησης καλείται αμέσως τηλεφωνικά ο πρώτος 
επιλαχών/ούσα κ.ο.κ. 

Με την εγγραφή τους οι υποψήφιοι/ες αποδέχονται 
τους όρους λειτουργίας του Π.Μ.Σ. και τις αντίστοιχες 
υποχρεώσεις. 

Άρθρο 6 

Διάρκεια και όροι φοίτησης 
(άρθρα 33,34 και 45 του ν. 4485/2017) 

1. Η χρονική διάρκεια ορίζεται σε τέσσερα (4) εξάμηνα, 
στα οποία περιλαμβάνεται και ο χρόνος εκπόνησης και 
κρίσης της μεταπτυχιακής διπλωματικής εργασίας. 

Ο ανώτατος επιτρεπόμενος χρόνος περάτωσης των 
σπουδών ορίζεται στο διπλάσιο (8 εξάμηνα). 

2. Σε εξαιρετικές περιπτώσεις είναι δυνατόν να χορη¬ 
γείται, με απόφαση της Συνέλευσης, άδεια αναστολής 
της φοίτησης για χρονικό διάστημα που δεν επιτρέπεται 
να υπερβαίνει τα δύο (2) συνεχόμενα εξάμηνα. 0 χρόνος 
αναστολής φοίτησης δεν προσμετράται στην ανώτατη 
διάρκεια φοίτησης. Μετά τη λήξη της αναστολής φοί¬ 
τησης, ο μεταπτυχιακός φοιτητής είναι υποχρεωμένος 
να παρακολουθήσει όλα τα μαθήματα, σεμινάρια, πρα¬ 
κτικές ασκήσεις κ.λπ. στα οποία δεν έχει αξιολογηθεί 
επιτυχώς πριν από την αναστολή φοίτησής του. 

3. Για θέματα επανεξέτασης μαθημάτων ή διαγραφών 
αποφαίνεται η Συνέλευση, μετά από πρόταση της Σ.Ε. 

4. Ενδεικτικά, λόγοι διαγραφής μπορούν να είναι: η μη 
επαρκής πρόοδος του φοιτητή (μη συμμετοχή του στην 
εκπαιδευτική διαδικασία, παρακολουθήσεις και εξετά¬ 
σεις), η πλημμελής εκπλήρωση λοιπών υποχρεώσεων, 
όπως ορίζονται από τον παρόντα Κανονισμό Σπουδών 
(υπέρβαση του μέγιστου προβλεπόμενου χρόνου φοίτη¬ 
σης), η αίτηση του ιδίου μεταπτυχιακού φοιτητής/τριας 
ή η συμπεριφορά που προσβάλλει την ακαδημαϊκή δε¬ 
οντολογία, π.χ. λογοκλοπή. 

5. Οι μεταπτυχιακοί/κες φοιτητές/τριες δικαιούνται: 

Ακαδημαϊκή ταυτότητα. 

Λογαριασμό ηλεκτρονικού ταχυδρομείου στο Π.Τ.Ν. 

του Π.Δ.Μ. 

Πρόσβαση στις Βιβλιοθήκες του Π.Δ.Μ. 

Πρόσβαση σε ηλεκτρονική Βάση δεδομένων, στις 

οποίες είναι συνδρομητής το Π.Δ.Μ. (Σύνδεσμος Ελ¬ 
ληνικών Ακαδημαϊκών Βιβλιοθηκών - Σ.Ε.Α.Β.) 

Το οικείο Τμήμα οφείλει να εξασφαλίζει διευκολύνσεις 
σε μεταπτυχιακούς/κες φοιτητές/τριες με αναπηρία ή και 
ειδικές εκπαιδευτικές ανάγκες προκειμένου να μπορούν 
να φοιτούν απρόσκοπτα στο Π.Μ.Σ.. 

Υποχρεώσεις φοιτητών. 

Οι μεταπτυχιακοί φοιτητές που εγγράφονται στο 
Π.Μ.Σ. είναι υποχρεωμένοι: 

- Να παρακολουθούν ανελλιπώς τα μαθήματα και τις 
εκάστοτε δραστηριότητες του ισχύοντος προγράμματος 
σπουδών. 

- Να υποβάλλουν εμπρόθεσμα και στις προβλεπόμενες 
προθεσμίες τις απαιτούμενες εργασίες των μαθημάτων. 

- Να σέβονται και να τηρούν τις αποφάσεις των οργά¬ 
νων του Π.Μ.Σ. καθώς και την ακαδημαϊκή δεοντολογία. 


- Να συμμετέχουν σε εκπαιδευτικές δράσεις, συνέδρια, 
ημερίδες, συμπόσια κ.λπ. που διοργανώνει το Π.Μ.Σ. 

- Να συμμετέχουν σε εοΙΙοηυώ (15 το ελάχιστο κατά τα 
2 έτη φοίτησης τους) που παρουσιάζονται Διπλωματικές 
Εργασίες του Π.Μ.Σ. 

- Οι υπότροφοι φοιτητές είναι επιπλέον υποχρεωμέ¬ 
νοι, με απόφαση της Συνέλευσης, να προσφέρουν έργο 
υποστηρικτικό στα μαθήματα, στα Εργαστήρια, στην 
Έρευνα κ.λπ. 

Άρθρο 7 

Πρόγραμμα Σπουδών - Έλεγχος γνώσεων 
(άρθρα 34 και 45 του ν. 4485/2017) 

Διάρκεια, Δομή και Περιεχόμενο Προγράμματος 

Για την απόκτηση του Δ.Μ.Σ. «Επιστήμες της Αγωγής με 
Νέες Τεχνολογίες» απαιτούνται συνολικά εκατόν είκοσι 
(120) πιστωτικές μονάδες (ΕΈΤ5).Το Π.Μ.Σ διαρθρώνεται 
σε τέσσερα (4) ακαδημαϊκά εξάμηνα. Συγκεκριμένα, από 
τριάντα (30) πιστωτικές μονάδες (ΕΈΤ5) για τα μαθήματα 
του Α', Β' και Γ' εξαμήνου και τριάντα (30) (ΕΈΤ5) για την 
εκπόνηση της μεταπτυχιακής διπλωματικής εργασίας. 
Κάθε μάθημα αντιστοιχεί σε 26 διδακτικές ώρες και φόρ¬ 
το εργασίας 7,5 ή 10 ΕΈΤ5. 

Η γλώσσα διδασκαλίας του Π.Μ.Σ είναι η ελληνική ή η 
αγγλική. Η γλώσσα εκπόνησης διπλωματικής εργασίας 
είναι ελληνική ή και αγγλική. 

Το αναλυτικό Πρόγραμμα σπουδών διαρθρώνεται ως 
εξής: 


Α/Α 

Υποχρεωτικά Μαθήματα 

Εξάμηνο 

ΕΙΙΤ5 

1 

Μεθοδολογία 
εκπαιδευτικής έρευνας 

Α' 

7,5 

2 

Δυναμικές μέθοδοι 
διδακτικού σχεδιασμού 

Α' 

7,5 

3 

Εφαρμοσμένη στατιστική 
(εργαστηριακό) 

Α' 

7,5 

4 

Ψυχολογικές προϋποθέσεις της 
μάθησης με νέες τεχνολογίες 

Α' 

7,5 

Σύνολο 

30 


Α/Α 

Υποχρεωτικά Μαθήματα 

Εξάμηνο 

ΕΕΤ5 

5 

Πληροφορική και Νέες τεχνολο¬ 
γίες στην Εκπαίδευση 
(εργαστηριακό) 

Β' 

10 


Επιλεγόμενα Μαθήματα (Επιλέγο¬ 
νται δύο μαθήματα της κατεύθυν¬ 
σης εκ των επτά) 



6 

Γνωσιακή Επιστήμη και 
Τεχνολογία (Κατεύθυνση 1) 

Β' 

10 

7 

Εκπαίδευση Εκπαιδευτικών 
στις Νέες Τεχνολογίες 
(Κατεύθυνση 1) 

Β' 

10 

8 

Προσεγγίσεις στη γλώσσα 
και τη λογοτεχνία βασισμένες 
στον κριτικό γραμματισμό (Κα¬ 
τεύθυνση 2) 

Β' 

10 

9 

Η παιδαγωγική επικαιρότητα 
της πατερικής σκέψης 
(Κατεύθυνση 2) 

Β' 

10 

10 

Ιστορία και Διδακτική της 

Ιστορίας με έμφαση στις μη -τυπι¬ 
κές μορφές εκπαίδευσης 
(Κατεύθυνση 2) 

Β' 

10 

11 

Διδασκαλία Μαθηματικών 
με χρήση ΨηφιακώνΤεχνολογιών 
(Κατεύθυνση 3) 

Β' 

10 

12 

Διδασκαλία και Μάθηση 

Φυσικών Επιστημών σε 
καινοτομικά θέματα έρευνας 
(εργαστηριακό) (Κατεύθυνση 3) 

Β' 

10 

Σύνολο 

30 

Α/Α 

Υποχρεωτικά Μαθήματα 

Εξάμηνο 

ΕΘΤ5 

13 

Αρχές σχεδίασης, ανάπτυξης και 
αξιολόγησης διάχυτων εκπαιδευ¬ 
τικών τεχνολογιών (εργαστηριακό) 

Γ' 

10 


Επιλεγόμενα Μαθήματα (Επιλέγο¬ 
νται δύο μαθήματα της κατεύθυν¬ 
σης έκτων έξι) 



14 

Η χρήση των Νέων Τεχνολογιών 
στην Διοίκηση της Εκπαίδευσης 
(Κατεύθυνση 1) 

Γ' 

10 

15 

Καινοτόμοι θεσμοί στην Εκπαίδευ¬ 
ση (Κατεύθυνση 1) 

Γ' 

10 

16 

Καινοτόμες διδακτικές προσεγγί¬ 
σεις της Γλώσσας σε πολύγλωσσα/ 
πολυπολιτισμικά περιβάλλοντα 
(Κατεύθυνση 2) 

Γ' 

10 

17 

Ζητήματα Έρευνας και Διδασκαλί- 
αςτης Ιστορίας και του Πολιτισμού 
(εργαστηριακό) (Κατεύθυνση 2) 

Γ' 

10 

18 

Επιστημολογία και Ιστορία των Θε¬ 
τικών Επιστημών με χρήση Νέων 
Τεχνολογιών (Κατεύθυνση 3) 

Γ' 

10 

19 

Διδασκαλία και Έρευνα στην αει- 
φορία με χρήση ΝέωνΤεχνολογιών 
(Κατεύθυνση 3) 

Γ' 

10 

Σύνολο 



Εκπόνηση Διπλωματικής Εργασίας 

Δ' Εξάμηνο 

30 

Σύνολο 

120 


Με αιτιολογημένη απόφαση της Συνέλευσης (περιγρα¬ 
φή του τρόπου και των μέσων διδασκαλίας), μέρος της εκ¬ 
παίδευσης μπορεί να πραγματοποιείται με εξ αποστάσεως 
διδασκαλία (έωςτο 35% των διδασκόμενων μαθημάτων). 

Χρονικός Προγραμματισμός Μαθημάτων. 

Η έναρξη του χειμερινού εξαμήνου ορίζεται αρχές 
Οκτωβρίου και του εαρινού αντίστοιχα τέλη Φεβρουά¬ 
ριου και διαρκεί δεκατρείς (13) πλήρεις εβδομάδες. 


Η διδασκαλία των μαθημάτων γίνεται κατά τις εργά¬ 
σιμες ημέρες σε απογευματινές ώρες. Κατ' εξαίρεση και 
έπειτα από απόφαση της Γενικής Συνέλευσης τα μαθή¬ 
ματα μπορούν να προσφερθούν Σάββατο ή/και Κυριακή. 

Η διδασκαλία των μαθημάτων διενεργείται σε πανε¬ 
πιστημιακούς χώρους του Πανεπιστημίου Δυτικής Μα¬ 
κεδονίας. 

Με απόφαση της Συνέλευσης μπορεί να γίνει τροποποί¬ 
ηση και ανακατανομή του προγράμματος των σπουδών. 

Άρθρο 8 

Αξιολόγηση μεταπτυχιακών φοιτητών 

Η αξιολόγηση των φοιτητών για κάθε μάθημα γίνεται 
από τον διδάσκοντα με τον τρόπο που ο ίδιος έχει ορίσει 
πριν από την έναρξη των παραδόσεων (εξέταση/εργα- 
σία/ή και συνδυασμός αυτών). Η αξιολόγηση των επιδό¬ 
σεων τους γίνεται με Βάση την κλίμακα 1 -10 (Βάση το 5). 
Ο φοιτητής που αποτυγχάνει στις εξετάσεις μαθήματος/ 
παράδοση εργασίας επαναλαμβάνει τη διαδικασία εξέ¬ 
τασης/παράδοσης εργασίας κατά τον μήνα Σεπτέμβριο. 

Αν ο μεταπτυχιακός φοιτητής αποτύχει στην εξέταση 
του μαθήματος ή μαθημάτων, ούτως ώστε σύμφωνα με 
όσα ορίζονται στον Κανονισμό Μεταπτυχιακών Σπου¬ 
δών θεωρείται ότι δεν έχει ολοκληρώσει επιτυχώς το 
πρόγραμμα, εξετάζεται, ύστερα από αίτηση του, από 
τριμελή επιτροπή μελών ΔΕΠ του Τμήματος, οι οποίοι 
έχουν το ίδιο ή συναφές γνωστικό αντικείμενο με το εξε¬ 
ταζόμενο μάθημα και ορίζονται από τη Συνέλευση του 
Τμήματος. Από την επιτροπή εξαιρείται ο υπεύθυνος της 
εξέτασης διδασκόντων (άρθρο 34 παρ. 6). 

Οι διδάσκοντες υποχρεούνται να εκδίδουν τα αποτε¬ 
λέσματα των εξετάσεων-γραπτών εργασιών στα μαθή¬ 
ματα τους το αργότερο σε τριάντα (30) ημέρες από την 
παράδοση εργασιών/διεξαγωγή εξετάσεων. 

Οι μεταπτυχιακοί φοιτητές είναι υποχρεωμένοι να πα¬ 
ρακολουθούν ανελλιπώς τις παραδόσεις και τις λοιπές 
δραστηριότητες που προβλέπονται για κάθε μάθημα. Σε 
περίπτωση απουσίας πάνω από 8 διδακτικές ώρες ανά 
μάθημα άσχετα εάν είναι δικαιολογημένες ή αδικαιολό¬ 
γητες η Σ.Ε. αποφασίζει την επανάληψη του μαθήματος 
ή ακόμη και για τον αποκλεισμό του μεταπτυχιακού φοι- 
τητή/τριας από το Π.Μ.Σ. 

Άρθρο 9 

Μεταπτυχιακή Διπλωματική Εργασία 

Ί. Στις αρχές του Γ' εξαμήνου και αφού έχει εξεταστεί 
επιτυχώς σε όλα τα μαθήματα, ο μεταπτυχιακός φοιτη- 
τής/τρια υποβάλλει αίτηση στη Συνέλευση του Τμήμα¬ 
τος για την έγκριση θέματος εκπόνησης διπλωματικής 
εργασίας προτείνοντας, κατόπιν συνεννοήσεως, επιβλέ- 
πων/ουσα καθηγητή/τρια. Η αίτηση συνοδεύεται από 
περίληψη της προτεινόμενης εργασίας. Ως επιβλέπων/ 
ουσα ορίζεται το διδακτικό προσωπικό που έχει μερική 
ή εξ ολοκλήρου ανάθεση διδασκαλίας μαθήματος στο 
Π.Μ.Σ. Ο επιβλέπων/ουσα έχει την ευθύνη της παρακο¬ 
λούθησης και του ελέγχου της πορείας της εργασίας, αν 
τηρούνται οι στόχοι και οι προδιαγραφές της έρευνας. 

2. Τα μέλη τηςΤριμελούς Εξεταστικής Επιτροπής πρέ¬ 
πει να έχουν την ίδια ή συναφή επιστημονική ειδικότητα 
με το γνωστικό αντικείμενο του Π.Μ.Σ. 

3. Η συγγραφή της διπλωματικής εργασίας δύναται να 
υποβάλλεται σε ξένη γλώσσα, κατόπιν συμφωνίας μετον 
Επιβλέποντα Καθηγητή και έγκριση από τη Συνέλευση 
του Τμήματος. 

4. Η αλλαγή του θέματος της μεταπτυχιακής διπλω¬ 
ματικής εργασίας είναι εφικτή σε διάστημα τεσσάρων 
μηνών από την έγκριση της, με απόφαση της Συνέλευ¬ 
σης, μετά από αιτιολογημένη εισήγηση του επιβλέποντα 
καθηγητή. Η αλλαγή θέματος της μεταπτυχιακής διπλω¬ 
ματικής εργασίας δεν αποτελεί σε καμία περίπτωση λόγο 
για παράταση των παραπάνω προθεσμιών. Σε εξαιρετι¬ 
κές περιπτώσεις, αν υφίσταται αντικειμενική αδυναμία 
ή σπουδαίος λόγος, είναι δυνατή η αντικατάσταση του 
επιβλέποντα ή μέλους της Τριμελούς Εξεταστικής Επι¬ 
τροπής μετά από απόφαση της Συνέλευσης του οικείου 
Τμήματος. 

5. Η έκταση της διπλωματικής εργασίας ορίζεται από 
20.000 μέχρι 25.000 λέξεις. Οι προδιαγραφές της διπλω¬ 
ματικής εργασίας προσδιορίζονται Βάσει του οδηγού 
συγγραφής διπλωματικής εργασίας του ΠΜΣ. Με την 
ολοκλήρωση της συγγραφής της διπλωματικής εργα¬ 
σίας, την έγκριση και αποδοχή από την Τριμελή Εξετα¬ 
στική Επιτροπή ορίζεται σε χρονικά προσδιοριζόμενο 
διάστημα, η τελική αξιολόγηση που περιλαμβάνει προ¬ 
φορική ανάπτυξη του θέματος ενώπιον της τριμελούς 
Εξεταστικής Επιτροπής. 

6. Με την κατάθεση της μεταπτυχιακής διπλωματικής 
εργασίας ο φοιτητής/τρια φέρει την ευθύνη για τη συγ¬ 
γραφή της και είναι υπεύθυνος για την περίπτωση λογο- 
κλοπής/πλαγιαρισμού κ.λπ. Λογοκλοπή θεωρείται η εν 
μέρει ή εν όλω αντιγραφή ή χρησιμοποίηση στοιχείων 
εργασίας άλλου, δημοσιευμένης ή μη, χωρίς τη δέουσα 
ακριβή και σαφή αναφορά στη συγκεκριμένη πηγή, κα¬ 
θώς και η παράθεση οποιουδήποτε υλικού τεκμηρίωσης, 
ακόμη και από μελέτες του ιδίου του υποψηφίου, χωρίς 
σχετική ακριβή και σαφή αναφορά. Η λογοκλοπή αποτε¬ 
λεί σοβαρό ακαδημαϊκό παράπτωμα. Σε διαπιστωμένες 
περιπτώσεις λογοκλοπής, μετά από αιτιολογημένη εισή¬ 
γηση του επιβλέποντος καθηγητή, η Συνέλευση μπορεί 
να αποφασίσει την οριστική διαγραφή του υποψηφίου 
από το Π.Μ.Σ. 

7.0 ελάχιστος χρόνος υποβολής της Μ.Δ.Ε. είναι πέντε 
(5) μήνες από την ημερομηνία έναρξης του τετάρτου 
εξαμήνου. 

8.0 μέγιστος χρόνος για την υποβολή της Μ.Δ.Ε. είναι 
δώδεκα (12) μήνες από την ημερομηνία έναρξης του 
τετάρτου εξαμήνου. Σε ειδικές περιπτώσεις, μετά από 
αίτηση του ενδιαφερόμενου/ης και έγκριση από τη Συ¬ 
νέλευση, ο χρόνος δύναται να παραταθεί έως ένα (1) έτος 
και σε κάθε περίπτωση δεν θα υπερβαίνει τον ανώτατο 
επιτρεπόμενο χρόνο περάτωσης των σπουδών. 

9. Με την ολοκλήρωση της συγγραφής της διπλωμα¬ 
τικής εργασίας και κατόπιν έγκρισης του επιβλέποντος 
καθηγητή, πραγματοποιείται εξέταση - παρουσίαση των 
διπλωματικών εργασιών, ενώπιον της τριμελούς εξετα¬ 
στικής επιτροπής, στο τέλος των τριών εξεταστικών πε¬ 
ριόδων (Ιανουάριου, Ιουνίου και Σεπτεμβρίου εκάστου 
έτους). Κατά την αξιολόγηση κρίνεται η μεθοδολογία και 
επιστημονική αρτιότητα της εργασίας (ερευνητικά ερω¬ 


τήματα, εργαλεία, ανάλυση, συμπεράσματα, παράθεση 
Βιβλιογραφίας) αλλά και η παρουσίαση - υποστήριξη 
της εργασίας από τον φοιτητή ενώπιον της τριμελούς 
εξεταστικής επιτροπής. 

10. Κατόπιν της έγκρισης της από την Τριμελή Εξετα¬ 
στική Επιτροπή, αναρτάται υποχρεωτικά στο διαδικτυα¬ 
κό τόπο της οικείας Σχολής και στο ΙΚΕΕ (Ιδρυματικό Κα- 
ταθετήριο Επιστημονικών Εργασιών) του Πανεπιστημίου 
Δυτικής Μακεδονίας (Ηΐΐρ5://άφ3ςθ.υοννιτι.9ΐ'/χιτ)Ιυί/). 

11.0 γενικός Βαθμός του Μ.Δ.Ε. στη δεκάβαθμη κλίμα¬ 
κα προκύπτει ως ο σταθμισμένος μέσος όρος των βαθ¬ 
μών των επιμέρους μαθημάτων και της μεταπτυχιακής 
εργασίας (υπολογίζονται οι συντελεστές βαρύτητας). 

Η βαθμολογική κλίμακα που απονέμεται είναι: «Άριστα» 
(8,5-10), «Λίαν Καλώς» (6,5-8,49) και «Καλώς» (5-6,49). 

Άρθρο 10 

Αξιολόγηση μαθημάτων και διδασκόντων 

Μετά την ολοκλήρωση ενός μαθήματος οι μεταπτυχι¬ 
ακοί φοιτητές καλούνται να αξιολογήσουν το μάθημα σε 
ηλεκτρονικό ερωτηματολόγιο (διατίθεται στον ιστότοπο 
της ΜΟΔΙΠ του Π.Δ.Μ: Ηΐΐρ5://ιτιοάίρ.υοννιη.9Γ/ίθ/). 

Άρθρο 11 

Υποτροφίες 

(άρθρο 35 και 45 του ν. 4485/2017) 

Το Π.Μ.Σ. με απόφαση της Συνέλευσης του τμήματος 
δύναται να χορηγεί υποτροφίες σε μεταπτυχιακούς/ 
κες φοιτητές/τριες με βάση ακαδημαϊκά, αντικειμενικά 
κριτήρια (π.χ. μέσος όρος βαθμολογίας προηγούμενου 
εξαμήνου και την συνέπεια στις υποχρεώσεις του Π.Μ.Σ.). 

Άρθρο 12 

Διδακτικό προσωπικό 

Η επιλογή του διδακτικού προσωπικού στο Π.Μ.Σ. 
ορίζεται από τη Συνέλευση του Τμήματος. Τα κριτήρια 
επιλογής των διδασκόντων είναι η συνάφεια της ειδικό¬ 
τητας, της εμπειρίας και του διδακτικού και ερευνητικού 
τους έργου με το αντικείμενο του Π.Μ.Σ. Τη διδασκαλία 
των μαθημάτων στο Π.Μ.Σ. μπορούν να αναλαμβάνουν: 

1. Καθηγητές και Λέκτορες του οικείου Τμήματος. 

2. Μέλη της κατηγορίας Ε.Ε.Π., Ε.ΔΙ.Π. και Ε.Τ.Ε.Π. του 
οικείου Τμήματος κάτοχοι διδακτορικού διπλώματος, 
εκτός αν το αντικείμενο είναι εξαιρετικής και αδιαμφι¬ 
σβήτητης ιδιαιτερότητας για το οποίο δεν είναι δυνατή 
ή συνήθης η εκπόνηση διδακτορικής διατριβής. 

3. Διδάσκοντες σύμφωνα με το π.δ. 407/1980 του οι¬ 
κείου Τμήματος. 

4. Ομότιμα και Αφυπηρετήσαντα μέλη ΔΕΠ του οι¬ 
κείου Τμήματος, μετά από απόφαση της Συνέλευσης 
και τεκμηριωμένη αιτιολόγηση (άρθρο 16 παρ. 8 του 
ν. 4009/2011, όπως ισχύει, και άρθρο 45 , παρ. 1Β του 
4485/2017). 

5. Με αιτιολογημένη απόφασή της η Συνέλευση του 
Τμήματος, έχοντας υπόψη σχετική εισήγηση της Σ.Ε., σε 
περίπτωση που δεν επαρκεί το διδακτικό προσωπικό 
των κατηγοριών που αναφέρονται παραπάνω, μπορεί να 
αναθέσει διδακτικό έργο σε μέλη ΔΕΠ άλλωνΤμημάτων 
του ίδιου Α.Ε.Ι. ή να προσκαλέσει μέλη ΔΕΠ άλλων Α.Ε.Ι. 

ή ερευνητών από ερευνητικά κέντρα του άρθρου 13Α 
του ν. 4310/2014 (Α'258). 

6. Με απόφασή της η Συνέλευση του Τμήματος έχο¬ 
ντας υπόψη την εισήγηση του Διευθυντή μπορεί να 
καλέσει ως επισκέπτες καταξιωμένους επιστήμονες 
που έχουν θέση ή προσόντα καθηγητή ή ερευνητή σε 
ερευνητικό κέντρο, καλλιτέχνες ή επιστήμονες αναγνω¬ 
ρισμένου κύρους με εξειδικευμένες γνώσεις ή σχετική 
εμπειρία στο γνωστικό αντικείμενο του Π.Μ.Σ. από την 
ημεδαπή ή την αλλοδαπή, σύμφωνα με τα οριζόμενα 
στην παράγραφο 5 του άρθρου 36, διασφαλίζοντάς τους 
την σχετική αποζημίωση που προβλέπεται. Με απόφαση 
της Συνέλευσης μπορούν να προσλαμβάνονται διδάκτο¬ 
ρες για την υποβοήθηση της διδασκαλίας των μαθημά¬ 
των και την πραγματοποίηση των ασκήσεων. 

Άρθρο 13 

Τελετουργικό αποφοίτησης 

Το τελετουργικό αποφοίτησης ορίζεται με απόφαση 
της Συνέλευσης του Τμήματος. 

Άρθρο 14 

Παράλληλες εκπαιδευτικές και 

ερευνητικές δραστηριότητες 

Εκτός από τη διδασκαλία μαθημάτων, στη διάρκεια 
του Π.Μ.Σ. μπορεί να λαμβάνουν χώρα παράλληλες 
εκπαιδευτικές και ερευνητικές δραστηριότητες, όπως 
διαλέξεις, διοργάνωση συνεδρίων, ημερίδων κ.ά. Για 
την παρακολούθηση των παράλληλων εκπαιδευτικών 
δραστηριοτήτων του Π.Μ.Σ. χορηγείται βεβαίωση στους 
συμμετέχοντες. 

Άρθρο 15 

Έσοδα- Οικονομική διαχείριση Π.Μ.Σ. 

1.1. Πηγές χρηματοδότησης Π.Μ.Σ. 

Οι πηγές χρηματοδότησης του Π.Μ.Σ. προέρχονται από: 

Προϋπολογισμό του Πανεπιστημίου για το ΠΜΣ. 

Προϋπολογισμό Υπουργείου Παιδείας, Έρευνας και 
θρησκευμάτων. 

Δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α'τηςπαρ. 1 του άρθρου 14 του 
ν. 4270/2014 (Α' 143), ή του ιδιωτικού τομέα. 

Πόρους από ερευνητικά προγράμματα. 

Πόρους από προγράμματα της Ευρωπαϊκής Ένωσης 
ή άλλων διεθνών οργανισμών. 

- Από μέρος των εσόδων των Ειδικών Λογαριασμών 
Κονδυλίων Έρευνας (Ε.Λ.Κ.Ε.) του Πανεπιστημίου. 

- Άλλες διαφανείς χρηματικές εισροές και νόμιμες αιτίες. 

1.2. Δαπάνες Λειτουργίας Π.Μ.Σ. 

Αποζημίωση οδοιπορικών και φιλοξενία διδασκόντων 
και προσκεκλημένων εισηγητών και ομιλητών. 

Οικονομική κάλυψη της διοργάνωσης Ημερίδων, Σε¬ 
μιναρίων, Συμποσίων, Συνεδρίων, Διεθνών Συνεδρίων 
με τη συμμετοχή επιστημόνων από την Ελλάδα και το 
Εξωτερικό. 

Οικονομική κάλυψη εκδοτικών δραστηριοτήτων (πρα¬ 
κτικά Συνεδρίων, έντυπα προβολής και διαφήμισης του 


ΠΜΣ «Επιστήμες της Αγωγής», τιμητικές πλακέτες ή τιμη¬ 
τικοί τόμοι, επιστημονικά/διδακτικά εγχειρίδια συναφή 
προς το γνωστικό αντικείμενο του Π.Μ.Σ. κ.ά.). 

Αγορά Βιβλίων, Έϋ, Έϋ-ΚΟΜ, ϋϊ/ϋ και γενικότερα κα¬ 
τάλληλου έντυπου και ψηφιακού υλικού για τη σύσταση 
μικρής ειδικής βιβλιοθήκης που θα καλύπτει τις ιδιαίτε¬ 
ρες ανάγκες του οικείου Π.Μ.Σ. 

Αγορά εκπαιδευτικού υλικού (συμπεριλαμβανομένων 
και ψυχομετρικών τεστ) για την υποστήριξη των μαθη¬ 
μάτων του Π.Μ.Σ. 

Χορηγίες (σε χρήματα ή σε εκπαιδευτικό υλικό) σε φο¬ 
ρείς σχετικούς με το Π.Μ.Σ. (Πανεπιστημιακά τμήματα, 
Ινστιτούτα, Ιδρύματα κ.ά. που εδρεύουν και δραστηρι¬ 
οποιούνται στην Ελλάδα ή στην Αλλοδαπή). 

Αγορά αναλωσίμων για τις ανάγκες της γραμματειακής 
υποστήριξης και της εκπαιδευτικής διαδικασίας. 

Αγορά υλικών και εξοπλισμού (Η/Υ κ.λπ.) για την ομα¬ 
λή διεξαγωγή των μαθημάτων. 

Δαπάνες Γραμματειακής Υποστήριξης, επιμέλειας και 
υποστήριξης των εκπαιδευτικών δραστηριοτήτων του 
Π.Μ.Σ. 

Συνδρομές σε επιστημονικά περιοδικά συναφή με το 
Π.Μ.Σ. 

Αποζημίωση διδασκόντων για συμμετοχή σε συνέδρια 
σχετικά με τα γνωστικά αντικείμενα που θεραπεύει το 
ΠΜΣ. 

Άρθρο 16 

Τροποποιήσεις κανονισμού 

Οι διατάξεις του παρόντος Κανονισμού λειτουργίας 
του Π.Μ.Σ. μπορούν να τροποποιούνται, μετά από τεκμη¬ 
ριωμένη εισήγηση, με απόφαση των αρμοδίων οργάνων, 
σύμφωνα με την ισχύουσα νομοθεσία. 

Άρθρο 17 

Ρύθμιση άλλων θεμάτων 

Για όσα θέματα δεν προβλέπονται από τον Κανονισμό 
Μεταπτυχιακών Σπουδών επιλαμβάνεται η Συνέλευση 
του Τμήματος. 

ΠΡΟΓΡΑΜΜΑ ΣΠΟΥΔΩΝ 

Συνοπτική περιγραφή μαθημάτων 

1. Μεθοδολογία εκπαιδευτικής έρευνας 

Το μάθημα αποτελεί το Βασικό εισαγωγικό μάθημα 
στην Εκπαιδευτική Έρευνα και στη Μεθοδολογία της 
Εκπαιδευτικής Έρευνας. Οι φοιτητές αποκτούν γνώσεις 
και είναι σε θέση να κατανοήσουν θέματα Μεθοδολογίας 
Εκπαιδευτικής Έρευνας, αξιοποιώντας και ενισχύοντας 
τις/τους γνώσεις από τις βασικές τους σπουδές. Παράλ¬ 
ληλα, αποκτούν τις βάσεις και τις ευκαιρίες για πρωτο¬ 
τυπία στην ανάπτυξη και στην εφαρμογή ιδεών, μέσα 
από την ανάπτυξη ερευνητικής δραστηριότητας η οποία 
απαιτείται στο πλαίσιο του μαθήματος, ενώ ταυτόχρονα, 
έρχονται σε επαφή με τις σύγχρονες εξελίξεις στις μεθό¬ 
δους έρευνας και στην αξιοποίησή τους στην Εκπαίδευ¬ 
ση. Συγκεκριμένα, οι φοιτητές, αναπτύσσουν εκείνες τις 
δεξιότητες απόκτησης γνώσεων που τους χρειάζονται 
να συνεχίσουν σε περαιτέρω σπουδές με μεγάλο βαθμό 
αυτονομίας, αφού γνωρίζουν βασικές έννοιες έρευνας 

και μπορούν να αναπτύξουν τις κατάλληλες μεθόδους 
συλλογής ερευνητικών δεδομένων, βασικά στοιχεία 
για την σύνθεση μιας ολοκληρωμένης επιστημονικής 
ταυτότητας. Επιπλέον, έχουν άποψη για τις μεθόδους 
συλλογής, επεξεργασίας και παρουσίασης της επιστημο¬ 
νικής πληροφορίας, μπορούν να αξιολογούν τα αποτε¬ 
λέσματα και τα συμπεράσματα μιας έρευνας, να συγκρί¬ 
νουν αποτελέσματα από διάφορες έρευνες, να ορίζουν 
ερευνητικές υποθέσεις και να υποστηρίζουν ερευνητικά 
συμπεράσματα, συνδυάζοντας την ήδη υπάρχουσα επι¬ 
στημονική γνώση με τα αποτελέσματα της έρευνάς τους. 
Επίσης, αποκτούν γνώσεις που αφορούν τη δομή μιας 
επιστημονικής εργασίας, την βιβλιογραφική αναζήτηση 
επιστημονικών ερευνών. 

2. Δυναμικές μέθοδοι διδακτικού σχεδιασμού 

Το μάθημα πραγματεύεται τη διδασκαλία αρχών, 
στρατηγικών και πρακτικών για την ανάπτυξη μεθό¬ 
δων διδακτικού σχεδιασμού που να ανταποκρίνονται 
σε σύγχρονα, ευέλικτα και δυναμικά μαθησιακά περι¬ 
βάλλοντα τυπικής αλλά και μη τυπικής μάθησης. Με την 
ολοκλήρωση των μαθημάτων αναμένεται οι μεταπτυχι¬ 
ακοί φοιτητές να έχουν εξοικειωθεί με τον σχεδίασμά και 
την ανάπτυξη διδακτικών μεθόδων που υπερβαίνουν τα 
φορμαλιστικά πρότυπα, ευνοούν τις οριζόντιες σχέσεις 
οικοδόμησης της γνώσης και δίνουν προτεραιότητα στις 
εκπαιδευτικές ανάγκες, στη μαθησιακή ετοιμότητα και 
στις πολλαπλές νοημοσύνες των μαθητών και να μπο¬ 
ρούν να συνδέουν τη διδακτική πράξη με την κριτική 
σκέψη, τις ήπιες δεξιότητες, την ηθική ενδυνάμωση και 
τη χειραφέτηση των μαθητών, δίνοντας έμφαση στον 
επικοινωνιακό χαρακτήρα της διδασκαλίας. Επιπρόσθε¬ 
τα, οι φοιτητές αναμένεται να είναι σε θέση να εφαρμό¬ 
ζουν διαδικασίες αναστοχασμού πάνω στην πράξη της 
διδασκαλίας, με στόχο τη Βελτίωση της και τη σύνδεση 
της με τον σημερινό κόσμο και να χρησιμοποιούν τις νέες 
τεχνολογίες τόσο για τον σχεδίασμά των μαθημάτων 
όσο και για τη δόμηση και την επεξεργασία των περι¬ 
εχομένων του. 

3. Εφαρμοσμένη στατιστική (εργαστηριακό) 

Οι φοιτητές αποκτούν γνώσεις και είναι σε θέση να κα¬ 
τανοήσουν θέματα Μεθοδολογίας Εκπαιδευτικής Έρευ¬ 
νας και Στατιστικής, αξιοποιώντας και ενισχύοντας τις 
τους γνώσεις από τις βασικές τους σπουδές, συνδυάζο¬ 
ντας έννοιες και απόψεις που προκύπτουν μέσα από τις 
σύγχρονες εξελίξεις στο χώρο των εφαρμογών της στα¬ 
τιστικής στην εκπαίδευση και στην εκπαιδευτική έρευνα. 
Παράλληλα, αποκτούν τις βάσεις και τις ευκαιρίες για 
πρωτοτυπία στην ανάπτυξη και στην εφαρμογή ιδεών, 
μέσα από την ανάπτυξη ερευνητικής δραστηριότητας η 
οποία απαιτείται στο πλαίσιο του μαθήματος, ενώ ταυ¬ 
τόχρονα, έρχονται σε επαφή με τις σύγχρονες εξελίξεις 
στις μεθόδους έρευνας, την στατιστική επεξεργασία 
ερευνητικών δεδομένων και στην αξιοποίησή τους στην 
δίγλωσση ειδική αγωγή και εκπαίδευση. Οι φοιτητές ανα¬ 
μένεται να είναι σε θέση να διακρίνουν τις κατάλληλες 
μεθόδους στατιστικής επεξεργασίας ερευνητικών δεδο¬ 
μένων, να εξηγούν τα ερευνητικά αποτελέσματα, να ερ¬ 
μηνεύουν τις συνθήκες κάτω από τις οποίες μπορούν να 


γενικεύσουν τα ερευνητικά αποτελέσματα, καθώς επίσης 
και να διατυπώνουν με σαφήνεια τα συμπεράσματα που 
προκύπτουν από τους στατιστικούς ελέγχους. Επιπλέον, 
έχουν άποψη για τις μεθόδους συλλογής, επεξεργασίας 
και παρουσίασης της επιστημονικής πληροφορίας, μπο¬ 
ρούν να αξιολογούν τα αποτελέσματα και τα συμπερά¬ 
σματα μιας έρευνας, να συγκρίνουν αποτελέσματα από 
διάφορες έρευνες, να ορίζουν ερευνητικές υποθέσεις και 
να υποστηρίζουν ερευνητικά συμπεράσματα, συνδυά¬ 
ζοντας την ήδη υπάρχουσα επιστημονική γνώση με τα 
αποτελέσματα της έρευνάς τους. 

4. Ψυχολογικές προϋποθέσεις της μάθησης με νέες 
τεχνολογίες. 

Στόχος αυτού του μαθήματος είναι να εισάγει τους με¬ 
ταπτυχιακούς φοιτητές στις θεωρίες και στα ευρήματα 
της ψυχολογίας για την παιδική ηλικία και να τα συνδέσει 
με την χρήση της εκπαιδευτικής τεχνολογίας στην εκ¬ 
παιδευτική πράξη. Σημαντικός σκοπός του μαθήματος 
είναι να παρουσιάσει στους μεταπτυχιακούς φοιτητές όχι 
μόνον τα νεότερα ευρήματα της ψυχολογικής έρευνας, 
αλλά επιπλέον να τους εξοικειώσει με τη μεθοδολογία 
και τα πειράματα που χρησιμοποιούν οι ερευνητές προ- 
κειμένου να οδηγηθούν στα συμπεράσματα αυτά. Σε 
κάθε μάθημα θα παρουσιάζονται: τα σημαντικότερα 
ευρήματα και οι θεωρίες που έχουν διατυπωθεί για το 
υπό συζήτηση θέμα, η μεθοδολογία που ακολουθήθη¬ 
κε, το τι παραμένει ακόμη άλυτο και οι εφαρμογές των 
συμπερασμάτων αυτών για την εκπαίδευση. Η επιστήμη, 
οι μέθοδοι και η δεοντολογία της Ψυχολογίας. Σχολές - 
θεωρίες της Ψυχολογίας Ε Η συμβολή της μελέτης της 
γνωστικής ανάπτυξης στη διαμόρφωση των Αναλυτικών 
προγραμμάτων σπουδών. Η συμβολή της μελέτης της 
γνωστικής ανάπτυξης στη διδασκαλία και στη μάθηση. 
Από τον Εγωκεντρισμό του Ρώςθΐ στη Θεωρία του νου: 
Πώς εξελίσσεται η επιστημονική σκέψη. Σύγχρονες θεω¬ 
ρίες για τη γνωστική ανάπτυξη. Η μελέτη της ανάπτυξης 
εντός εξειδικευμένων τομέων γνώσης και εφαρμογές 
που απορρέουν για την εκπαίδευση. Η χρήση τηςτεχνο- 
λογίας για την απόκτηση διαδικαστικής γνώσης. 

5. Πληροφορική και Νέες τεχνολογίες στην Εκπαίδευ¬ 
ση (εργαστηριακό). 

Στο μάθημα επιχειρείται μια διερεύνηση σε πλάτος 
των εφαρμογών που μπορούν να αξιοποιηθούν στην 
εκπαιδευτική διαδικασία, μια αναγνώριση των διαφο¬ 
ρετικών μοντέλων ενσωμάτωσης της τεχνολογίας στην 
εκπαιδευτική πρακτική και μια εμβάθυνση στις πολι- 
τισμικές/ηθικές/κοινωνικές προοπτικές που πρέπει να 
ληφθούν υπόψη κατά την πρακτική αυτή. Στο πλαίσιο 
του μαθήματος οι μεταπτυχιακοί φοιτητές καλούνται να 
έρθουν σε επαφή με τη φιλοσοφία και τις εφαρμογές του 
συμμετοχικού ιστού (\Λ/θ 6 2.0), να μελετήσουν και να κα¬ 
τανοήσουν τα ιδιαίτερα χαρακτηριστικά της οικολογίας 
μάθησης για τους υπολογιστές, να είναι σε θέση να σχε¬ 
διάζουν διδακτικές παρεμβάσεις με τη χρήση των νέων 
τεχνολογιών αξιοποιώντας σύγχρονα μοντέλα όπως το 
ΤΡΑΈΚ και να έρθουν σε επαφή με σύγχρονες τάσεις της 
εκπαιδευτικής τεχνολογίας όπως π.χ. την εκπαιδευτική 
ρομποτική. 




26248 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2351/20.06.2018 


6. Επιλεγόμενα Μαθήματα Γνωσιακή Επιστήμη και 
Τεχνολογία. 

Σκοπός του μαθήματος είναι να εξοικειώσει τους φοι¬ 
τητές με την σύγχρονη Γνωσιακή Επιστήμη και τις εφαρ¬ 
μογές της στην Τεχνολογία. Η Γνωσιακή Επιστήμη απο¬ 
τελεί μια διεπιστημονική προσέγγιση του νου και των 
διεργασιών του. Ξεκινά από την παραδοχή ότι η σκέψη 
μπορεί να κατανοηθεί καλύτερα με όρους δομών ανα¬ 
παράστασης στον νου και υπολογιστικές διεργασίες οι 
οποίες θέτουν σε λειτουργία αυτές τις δομές. Ειδικότερα, 
μελετά την φύση, το έργο και τις λειτουργίες της νόησης 
εστιάζοντας στο πώς το νευρικό σύστημα αναπαριστά, 
επεξεργάζεται και μεταβιβάζει την πληροφορία. Οι φοι¬ 
τητές θα είναι σε θέση να γνωρίσουν και σχεδιάσουν 
ερευνητικά σχέδια με βάση τα μοντέλα της Γνωσιακής 
Επιστήμης για την αναπαράσταση, την αντίληψη, την 
μνήμη, την προσοχή, τον σχεδίασμά και την σκέψη αλλά 
και για τα συναισθήματα, την ενσώματη μάθηση και τον 
ρόλο του περιβάλλοντος - πολιτισμού. Επίσης θα είναι 
ικανοί να χρησιμοποιούν αυτά τα μοντέλα στον σχεδία¬ 
σμά εκπαιδευτικών τεχνολογικών εφαρμογών και εφαρ¬ 
μογών που απαιτούν τεχνητή ευφυΐα. 

7. Εκπαίδευση Εκπαιδευτικών στις Νέες Τεχνολογίες 

Σκοπός του μαθήματος είναι να εισαγάγει τους φοι¬ 
τητές και τις φοιτήτριες στη θεματική της εκπαίδευσης 
των εκπαιδευτικών γενικά, και ειδικότερα στα θέματα 
και ζητήματα που εγείρονται σχετικά με το κοινωνικό 
και εκπαιδευτικό αίτημα για ψηφιακό εγγραμματισμό 
των εκπαιδευτικών. Ο ψηφιακός εγγραμματισμός ως ένα 
επείγον εκπαιδευτικό πρόταγμα αφορά τόσο τη βασική 
εκπαίδευση των εκπαιδευτικών όλων των ειδικοτήτων 
και όλων των τύπων σχολείων, αλλά και την επαγγελμα¬ 
τική τους ανάπτυξη μέσα από διαφοροποιημένες και 
στοχευμένες δράσεις της επιμόρφωσης, δηλ. της ενδο- 
ϋπηρεσιακής πλέον εκπαίδευσης και κατάρτισης στο 
πλαίσιο της δια βίου μάθησης. 

8. Προσεγγίσεις στη γλώσσα και τη λογοτεχνία βασι¬ 
σμένες στον κριτικό γραμματισμό. 

Το μάθημα είναι σεμιναριακού χαρακτήρα και αρθρώ¬ 
νεται σε δύο αλληλένδετους άξονες: αυτόν που αφορά τη 
γλώσσα και αυτόν που αφορά τη λογοτεχνία. Στόχος και 
των δύο αξόνων είναι η ανάπτυξη του κριτικού γραμμα- 
τισμού των φοιτητριών/-ών, προκειμένου να γίνουν κρι¬ 
τικοί αναγνώστες, να οξυνθεί η κριτική τους σκέψη και 
να προαχθεί ο ελεύθερος στοχασμός τους. Ειδικότερα, 
όσον αφορά τη γλώσσα, ο κριτικός γραμματισμός συν¬ 
δέεται με την Κριτική Ανάλυση Λόγου (ΚΑΛ). Επίσης οι 
φοιτήτριες/-ές εισάγονται στη χρήση των Ηλεκτρονικών 
Σωμάτων Κειμένων (ΗΣΚ), προκειμένου να μελετήσουν 
μέσω αυτών το ιδεολογικό φορτίο της γλώσσας. Τέλος 
επιχειρείται ο συνδυασμός των δύο προσεγγίσεων, της 
ΚΑΛ και της μελέτης των ΗΣΚ, προκειμένου να προσεγ¬ 
γιστούν θέματα ιδεολογίας στη γλώσσα. Εξάλλου, όσον 
αφορά τη λογοτεχνία γίνεται παρουσίαση της σύγχρονης 
διδακτικής της παιδικής-εφηβικής λογοτεχνίας σε σχέση 
με τα αναλυτικά προγράμματα και στο πλαίσιο του Κρι¬ 
τικού Λογοτεχνικού Γραμματισμού στα εξής επιμέρους 


διδακτικά και ερευνητικά θέματα: Η λογοτεχνία και οι 
χρήσεις της. Η ιδεολογική χρήση της λογοτεχνίας. Μέθο¬ 
δοι διδασκαλίας και νέο αναλυτικό πρόγραμμα. Διδακτι¬ 
κά Σενάρια με Βάση τις Θεματικές Ενότητες. Παρουσίαση 
σύγχρονων ερευνών στον χώρο της ανάγνωσης και της 
φιλαναγνωσίας του παιδικού βιβλίου. Η προσέγγιση των 
δύο αξόνων στηρίζεται στη μελέτη της Βιβλιογραφίας 
και στην εκπόνηση σχετικών ποσοτικών και ποιοτικών 
ερευνών, καθώς και διδακτικών σεναρίων. 

9. Η παιδαγωγική επικαιρότητα της πατερικής σκέψης. 

Σκοπός της ενότητας είναι να εμπλουτίσει τις γνώσεις 

των φοιτητών/φοιτητριών με τις παιδαγωγικές αντιλή¬ 
ψεις του Μ. Βασιλείου, οι οποίες δεν παύουν να είναι 
επίκαιρες και να αποτελούν κτήμα του οικουμενικού 
πολιτισμού. Παραλλήλως να έλθουν σε επαφή με τον 
πλούτο της κλασικής γραμματείας, την οποία δαψιλώς 
παρέχει ο Μ. Βασίλειος στο έργο του « Προς τους νέους, 
όπως αν εξ ελληνικών ωφελούντο λόγων». 

Ανάλυση των παιδαγωγικών αντιλήψεων του Μ. Βασι¬ 
λείου, οι οποίες είναι εφαρμόσιμες στο σύγχρονο Σχο¬ 
λείο. Απόκτηση εμπειρίας στη θύραθεν γραμματεία, της 
οποίας λιπαρά γνώση κατείχε ο Μ. Βασίλειος. Εξάσκηση 
στην εξεύρεση των κλασικών κειμένων. Εξοικείωση με 
τα Πατερικά κείμενα. 

10. Ιστορία και Διδακτική της Ιστορίας με έμφαση στις 
μη -τυπικές μορφές εκπαίδευσης. 

Το μάθημα εισάγει αρχικά τους φοιτητές σε θεωρητικά 
ζητήματα της επιστημολογίας της ιστορίας, στις σύγ¬ 
χρονες ερευνητικές προσεγγίσεις της ιστοριογραφίας 
(κοινωνική και πολιτισμική ιστορία, ιστορία του παρό¬ 
ντος χρόνου, τοπική ιστορία, μικροϊστορία, προφορική 
ιστορία, σχέση ιστορίας και μνήμης) και στο ζήτημα 
της έρευνας και ερμηνείας των ιστορικών πηγών. Στη 
συνέχεια παρουσιάζεται το σύγχρονο επιστημολογικό 
πλαίσιο της διδακτικής της ιστορίας στην κατεύθυνση 
της ανάπτυξης του ιστορικού εγγραμματισμού και της 
πολιτειότητας και αναλύονται οι διαδικασίες μάθησης για 
διαμόρφωση της ιστορικής σκέψης και ιστορικής συνεί¬ 
δησης των μαθητών/τριών στο περιβάλλον της σχολικής 
ιστορίας. Τέλος, το μάθημα ολοκληρώνεται με την εξέ¬ 
ταση των εναλλακτικών μορφών ιστορικής εκπαίδευσης 
σε χώρους μη τυπικής και άτυπης μάθησης μέσα από τις 
δημόσιες χρήσεις της ιστορίας στην τέχνη (λογοτεχνία, 
κινηματογράφος), το Μουσείο, τα ΜΜΕ (ραδιόφωνο, 
τηλεόραση, έντυπος και ηλεκτρονικός τύπος), τις ΤΠΕ 
και το ιστορικό τοπίο, με στόχο οι φοιτητές και οι φοι¬ 
τήτριες να τις συγκρίνουν με τη σχολική ιστορία και να 
προβληματιστούν για τη συμβολή τους ως εμπρόθετων 
αφηγήσεων για το παρελθόν και ως φορέων ιστορικής 
μνήμης στο δημόσιο χώρο. 

11. Διδασκαλία Μαθηματικών με χρήση Ψηφιακών 
Τεχνολογιών (εργαστηριακό). 

Σκοπός της ενότητας είναι η εισαγωγή και εξάσκηση 
σε θέματα που σχετίζονται με την χρήση των τεχνολο¬ 
γιών στη διδασκαλία των μαθηματικών. Οι φοιτητές θα 
αντιμετωπίσουν τα θέματα της χρήσης των τεχνολογιών 
στη διδασκαλία των μαθηματικών τόσο θεωρητικά όσο 

και εμπειρικά σε συγκεκριμένες διδακτικές προτάσεις και 
εφαρμογές. Εισαγωγή του σύγχρονου πλαισίου και με¬ 
θόδων της χρήσης των τεχνολογιών στη διδασκαλία των 
μαθηματικών. Παρουσίαση θεμάτων και ερευνών από 
την εκπαίδευση εκπαιδευτικών στη χρήση της τεχνο¬ 
λογίας για τη διδασκαλία των μαθηματικών. Κατασκευή 
σχεδίου διδασκαλιών με τεχνολογία και εφαρμογή του 
σχεδίου σε αντίστοιχα άτομα. 

Ενότητα 1: Εκπαίδευση εκπαιδευτικών στη χρήση τε¬ 
χνολογιών στη διδασκαλία των μαθηματικών. Έρευνες, 
μεθοδολογία καινοτόμοι μέθοδοι. Ενότητα 2: Η μέθοδος 
της Έρευνας σχεδιασμού (ϋθ5ίςιη ΚθξθβιτΓι) για την κατα¬ 
σκευή εκπαιδευτικού υλικού για τη διδασκαλία των μα¬ 
θηματικών με τεχνολογίες. Ενότητα 3: Θεωρία και πράξη 
από την χρήση των φορητών συσκευών στη διδασκαλία 
των μαθηματικών. Ενότητα 4: Παραδείγματα εφαρμογών 
της τεχνολογίας στη διδασκαλία εννοιών όπως οι φυσι¬ 
κοί αριθμοί, τα κλάσματα και άλλες έννοιες. Ενότητα 5: 
Θεωρία και πράξη της χρήσης της ψηφιακής αφήγησης 
(ϋίςίΐθΙ εΐοΓγΐθΙΙίης) στη διδασκαλία των μαθηματικών. 

12. Μάθηση Φυσικών Επιστημών σε καινοτομικά θέ¬ 
ματα έρευνας (εργαστηριακό). 

Το περιεχόμενο του μαθήματος αφορά στην κριτική 
μελέτη και σύγκριση των σύγχρονων ρευμάτων στην 
εκπαίδευση των Φυσικών Επιστημών: Υπεύθυνη Έρευνα 
και Καινοτομία (ΡθεροηείόΙθ Ηθ5θ3ΓςΗ 3πά ΙηπονΒΐίοπ, 
ΒΒΙ), Διεπιστημονική προσέγγιση του περιεχομένου των 
Φυσικών Επιστημών υπό το πρίσμα του 5ΤΕΑΜ, ανά¬ 
πτυξη δεξιοτήτων και διαθέσεων κριτικής σκέψης στην 
εκπαίδευση των Φυσικών Επιστημών. Ανάλυση όψεων 
διερευνητικών περιβαλλόντων μάθησης-διδασκαλίας 
σε διαφορετικές θεματικές (ιδιότητες υλικών, ρευστά, 
ενέργεια, νανοτεχνολογία κ.λπ.). Παιδαγωγική Γνώση 
Περιεχομένου των εκπαιδευτικών στις Φυσικές επιστή¬ 
μες: όψεις, μοντέλα, θέματα ερευνητικής μεθοδολογίας 
για τη μελέτη της Παιδαγωγικής Γνώσης Περιεχομένου. 

13. Αρχές σχεδίασης, ανάπτυξης και αξιολόγησης διά¬ 
χυτων εκπαιδευτικών τεχνολογιών (εργαστηριακό). 

Το θεωρητικό πλαίσιο του μαθήματος βασίζεται στις 
διάχυτες ή φυσικές εκπαιδευτικές διεπαφές. Σκοπός του 
μαθήματος είναι να προετοιμάσει τους φοιτητές για να 
είναι σε θέση να σχεδιάζουν, να κατασκευάζουν και να 
αξιολογούν διάχυτες εκπαιδευτικές διεπαφές.Το μάθημα 
διαπραγματεύεται την ενσώματη μάθηση ως παιδαγω¬ 
γική προσέγγιση σχεδίασης εκπαιδευτικών εφαρμογών, 
εισάγει τους φοιτητές στα περιβάλλοντας μεικτής πραγ¬ 
ματικότητα, στις διεπαφές χειρονομιών, στην επαυξημέ¬ 
νη πραγματικότητα και στις φυσικές διεπαφές γενικό¬ 
τερα για εκπαιδευτικούς σκοπούς. Επιπλέον, επιδιώκει 
την ανάπτυξη δεξιοτήτων σχεδίασης εκπαιδευτικών 
προϊόντων συζητώντας για θεωρίες σχεδίασης και δη¬ 
μιουργίας πρωτοτύπων ενώ παράλληλα παρουσιάζει 
στους φοιτητές βασικές αρχές της μηχανικής δημιουρ¬ 
γίας αλληλεπιδραστικών παιχνιδιών, και τους φέρνει σε 
επαφή με τεχνολογίες υλικού και λογισμικού που είναι 
φθηνές και προσβάσιμες για σχολικά περιβάλλοντα. Οι 
φοιτητές καλούνται να αναπτύξουν τη δική τους πρω¬ 
τότυπη εκπαιδευτική διεπαφή και να την αξιολογήσουν 
σε πραγματικά εκπαιδευτικά περιβάλλοντα. 


14. Η χρήση των Νέων Τεχνολογιών στην Διοίκηση 
της Εκπαίδευσης. 

Το μάθημα «Η χρήση των Νέων Τεχνολογιών στην 
Διοίκηση της Εκπαίδευσης» μελετά τη σχέση τωνΤΠΕ 
με τη διοίκηση εκπαιδευτικών μονάδων, αλλά και εκ¬ 
παιδευτικών συστημάτων γενικότερα. Η διοίκηση στο 
επίπεδο αυτό παρουσιάζει αρκετές ομοιότητες, αλλά και 
σημαντικές διαφορές από την αντίστοιχη στον επιχειρη¬ 
ματικό και οικονομικό κόσμο. Η συνθετότητα έγκειται 
στο συνδυασμό διοικητικής και εκπαιδευτικής επιστη¬ 
μονικής γνώσης, αλλά και στα πολλαπλά επίπεδα διοί¬ 
κησης που υφίστανται στο εκπαιδευτικό σύστημα (από 
το επίπεδο της συνολικής εκπαιδευτικής πολιτικής μέχρι 
αυτό της διαχείρισης μιας σχολικής τάξης). Σκοπός του 
μαθήματος είναι η θεωρητική και πρακτική κατάρτιση 
των μεταπτυχιακών φοιτητών, μέσα από τη μελέτη της 
επιστημονικής θεωρίας και καλών πρακτικών από το 
διεθνή χώρο. 0 ρόλος του διαδικτύου.Το διαδίκτυο αξι- 
οποιείται πλέον τόσο για την παροχή εκπαίδευσης, όσο 
και για την υποστήριξη διοικητικών δομών. Μελετώντας 
τις δυνατότητες θα διερευνηθούν και τα εργαλεία που 
παρέχει το Πανελλήνιο Σχολικό Δίκτυο. Πεδία όπως η 
επικοινωνία, η δικτύωση και η προβολή θα αναλυθούν. 

15. Καινοτόμοι θεσμοί στην Εκπαίδευση. 

Η ολοήμερη εκπαίδευση και το ολοήμερο σχολείο 
γίνονται κατανοητά ως μια συνεργασία και δικτύωση 
ανάμεσα στο σχολείο και σε εξωσχολικούς συνεργάτες. 
Στα ολοήμερα εκπαιδευτικά συστήματα εξασφαλίζεται 
μια σύζευξη και συνεργασία θεσμικών μορφών τυπικής 
και μη τυπικής εκπαίδευσης. Στα καθήκοντα εκπαίδευ¬ 
σης και φροντίδας συμμετέχουν και άλλοι φορείς, όπως 
η Τοπική Αυτοδιοίκηση, διάφορα δημόσια και ιδιωτικά 
ιδρύματα και σύλλογοι. Στόχος του μαθήματος αποτελεί 
η κριτική παρουσίαση του θεωρητικού υπόβαθρου (αρ¬ 
χές, σκοποί, φιλοσοφία) της ολοήμερης εκπαίδευσης και 
του ολοήμερου σχολείου και η αποτίμηση της πρακτικής 
τους εφαρμογής, όπως αυτή προκύπτει μέσα από σχετι¬ 
κές μελέτες και έρευνες. Επιμέρους στόχοι του μαθήμα¬ 
τος είναι: η γνωριμία με τις Βασικές έννοιες και προβλη¬ 
ματισμούς της ολοήμερης εκπαίδευσης, ο εντοπισμός 
και η διερεύνηση και συζήτηση επιμέρους πτυχών και 
προβλημάτων, η ανάπτυξη ικανοτήτων συνεργασίας και 
δικτύωσης στο πλαίσιο της ολοήμερης εκπαίδευσης, η 
έμπρακτη «συνάντηση» του φοιτητή/τριας με χώρους 
και ιδρύματα στο πλαίσιο πιλοτικής διερεύνησης. 

16. Καινοτόμες διδακτικές προσεγγίσεις της Γλώσσας 
σε πολύγλωσσα/ πολυπολιτισμικά περιβάλλοντα. 

Επιδίωξη του μαθήματος είναι να καταρτίσει σε Βάθος 
τους μεταπτυχιακούς φοιτητές σε θέματα γλωσσικής δι¬ 
δασκαλίας και ζητήματα διαχείρισης μικτών πολύγλωσ¬ 
σων τάξεων, ολοένα και πιο συνηθισμένων στις ημέρες 
μας. Ειδικότερα, εισάγονται οι φοιτητές σε διδακτικές 
πρακτικές και στρατηγικές για τη γλωσσική καλλιέργεια 
δίγλωσσων/πολύγλωσσων μαθητών, οι οποίες αντιστοι¬ 
χούν στο επίπεδο ετοιμότητας τους, τα ενδιαφέροντα 
και το μαθησιακό τους στυλ. Εξετάζονται μεθοδολογικά 
ζητήματα διδακτικήςτης Ελληνικής ως Δεύτερης/Ξένης 
γλώσσας και παρουσιάζονται Βασικές μέθοδοι και προ¬ 
σεγγίσεις (Ολοκληρωμένη εκμάθηση περιεχομένου και 

γλώσσας, ψηφιακό περιβάλλον διδασκαλίας της γλώσ¬ 
σας, διαθεματική προσέγγιση, πολυγραματισμοί) που 
στοχεύουν στην καλλιέργεια των δεξιοτήτων κατανό¬ 
ησης και παραγωγής προφορικού και γραπτού λόγου. 
Ακόμη, παρουσιάζονται εναλλακτικοί τρόποι εργασίας 
και ιεραρχημένες δραστηριότητες, που διαφοροποιού¬ 
νται και ποικίλλουν ως προς το περιεχόμενο, τους στό¬ 
χους και τις προσεγγίσεις, ώστε να παρέχονται στους 
μαθητές οι καλύτερες δυνατές μαθησιακές εμπειρίες. 
Τέλος, εξοικειώνονται οι φοιτητές με τις στρατηγικές 
γλωσσικής εκμάθησης, επικοινωνίας και διαπολιτισμικής 
επικοινωνίας, καθώς και με τις τεχνικές διερεύνησης και 
ενδυνάμωσης γλωσσικών στρατηγικών, ώστε να είναι σε 
θέση να τις αναπτύξουν και να τις καλλιεργήσουν στους 
μαθητές τους, μεγιστοποιώντας κατά τον τρόπο αυτό τις 
ευκαιρίες για τη γλωσσική τους ανάπτυξη και τη διαπο- 
λιτισμική επικοινωνία. 

17. Ζητήματα Έρευνας και Διδασκαλίας της Ιστορίας 
και του Πολιτισμού (εργαστηριακό). 

Το μάθημα εστιάζει στους εξής άξονες: 

α) Σε ζητήματα επιστημολογίας της Ιστορίας, β) Σε 
θέματα πηγών: είδη, αξιολόγηση, όρια, διαμεσολαβη- 
μένες και μη, γ) σε ζητήματα ιστοριογραφίας της ιστο¬ 
ρίας, στην γλωσσική και στην πολιτισμική στροφή στην 
ιστορία και δ) στην ένταξη της τοπικής ιστορίας στο 
πεδίο, ε) στο ρόλο της Δημόσιας ιστορίας. Ειδικότερα 
αναφέρεται: 1. Σε θεωρητικά ζητήματα στη χρήση των 
πηγών στην ιστορία. 2. Σε γενικές κατηγορίες πηγών 
(πρωτογενείς, δευτερογενείς ιστορικές πηγές, γραπτές, 
οπτικές όπως φωτογραφία, τέχνη), ηχητικές, όπως οπτι- 
κοακουστικές, μνημεία, στο ιστορικό τοπίο, όπως τα 
αντικείμενα ή οι προφορικές μαρτυρίες. 3. Στην κριτική 
προσέγγιση, ανάγνωση και ερμηνεία των ιστορικών 
πηγών. 4. Στη συμβολή των ιστορικών πηγών στη δι¬ 
δασκαλία της Ιστορίας. 5. Στα παραδείγματα και στις 
εφαρμογές στη μελέτη και χρήση γραπτών και οπτικών 
ιστορικών πηγών. Επίσης το μάθημα αποσκοπεί στο 
να αναδείξει τη σημασία της τοπικής ιστορίας τόσο 
στο πεδίο της ιστορικής έρευνας όσο και σε αυτό της 
διδακτικής της αξιοποίησης στο πλαίσιο της σχολικής 
ιστορίας. Διαρθρώνεται σε ενότητες που αναφέρονται 
στη σύνδεση των σύγχρονων ιστοριογραφικών προ¬ 
σεγγίσεων με την έρευνα στην τοπική ιστορία, στην 
πολλαπλότητα της ιστορικής ύλης και τη δυνατότητα 
εφαρμογών στη διδακτική πράξη. 


18. Επιστημολογία και Ιστορία των Θετικών Επιστημών 
με χρήση Νέων Τεχνολογιών. 

Σκοπόςτου μαθήματος είναι η κατανόηση της ιστορι¬ 
κής εξέλιξης των βασικών μαθηματικών και επιστημο¬ 
νικών ιδεών καθώς και των φιλοσοφικών θεωρήσεων 
για τη φύση των μαθηματικών και της επιστήμης, από 
την Ελληνική αρχαιότητα μέχρι τον 20ο αιώνα στην ονο¬ 
μαζόμενη Ευρωπαϊκή επιστημονική παράδοση αλλά 
και σε μη-Ευρωπαϊκές επιστημονικές παραδόσεις. Στο 
πλαίσιο του παρουσιάζονται και αναλύονται κεντρικά 
φιλοσοφικά και επιστημολογικά ερωτήματα, τα οποία 
κατ'επέκταση επηρεάζουν τη διδασκαλία καιτη μάθηση 
των μαθηματικών και των επιστημών. Υπό αυτό το πρί¬ 
σμα οδηγούμαστε στην επεξεργασία γνωσιοθεωρητικών 
ερωτημάτων και καταλήγουμε στη συζήτηση σχετικά με 
τις θεωρήσεις της συστημικής προσέγγισης. Τα μαθήμα¬ 
τα εμπλουτίζονται με βιντεοπαρουσιάσεις και 3ϋ νίάθο 
3πίηη3ΐίοη μικρής διάρκειας σχετικά με σημαντικές προ¬ 
σωπικότητες της επιστήμης και της φιλοσοφίας καθώς 
και με την επεξήγηση επιστημονικών ιδεών. 

19. Διδασκαλία και Έρευνα στην αειφορία με χρήση 
Ν έων Τ εχνολογιών. 

Να γνωρίσουν οι μεταπτυχιακές φοιτήτριες/τές τα κύ¬ 
ρια χαρακτηριστικά της εκπαίδευσης για την αειφορία 
(ΕΑ), της χρήσης Νέων τεχνολογιών (ΝΤ), καθώς και τις 
βασικές ερευνητικές παραδόσεις στην ΕΑ, έτσι ώστε να 
μπορούν να διδάξουν και να ερευνήσουν σύγχρονα θέ¬ 
ματα για την αειφορία με τη ενσωμάτωση σε αυτά των 
ΝΤ. Επιμέρους ενότητες του μαθήματος περιλαμβάνουν 
Μεταβλητές, μέσα και μέθοδοι χρησιμοποίησης των φο¬ 
ρητών συσκευών στην ΕΑ (ΜοόίΙθ ΙθΒΓηίης), εικονικές 
επισκέψεις πεδίου (νίιΤυΒί ίίθΙά ΐπρ5-\/ΡΤ): Χρήση των 
0ΓΟΠΘ5, εφαρμογές (3ρρ5) και λογισμικά για φορητές συ¬ 
σκευές ΕΑ, το φαινόμενο θερμοκηπίου, προσομοιώσεις 
με τη χρήση ΝΤ, το οικολογικό και ενεργειακό αποτύ¬ 
πωμα, οπ-Ιιπθ ς3ΐευΐ3ΐθΓ5, ψηφιακές αφηγήσεις και ΕΑ, 
μέσα κοινωνικής δικτύωσης στην ΕΑ (θ.ςμ ΡβΟθΕιοοΚ), 
και εκπαιδευτικές εφαρμογές των φορητών συσκευών 
στην ΕΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 1 Ιουνίου 2018 

